title: Kauppakeskus Kaisa

text: Kauppakeskuksen rakennus rakennettiin kahdessa vaiheessa Pukevan tavarataloksi: Kaisaniemenkatu 5 vuonna 1973 ja Vuorikatu 7 vuonna 1984. Molemmat osat suunnitteli arkkitehti Toivo Korhonen. Paikalta purettiin 1970 Martti Välikankaan suunnittelema 1928 valmistunut punatiilinen asuintalo ja 1980-luvun alussa Väinö Leinon suunnittelema 1911 valmistunut jugend-talo. Kauppaneuvos Ruben Jaarin perustama vaatekauppaan erikoistunut Pukeva (alun perin Kappa-Keskus) toimi Kaisaniemenkatu 5:ssä perustamisestaan 1930-luvulla aina 1990-luvun laman aikana tapahtuneeseen konkurssiinsa asti. Pukevan talossa ei alun perin ollut lainkaan varsinaista julkisivua, ainoastaan rakennuksen korkuinen alumiinisäleikkö, johon kiinnitettiin mainoksia. Tavaratalon konkurssin jälkeen Eläke-Sampo osti kiinteistön ja arkkitehti Martti Parpala suunnitteli sille 1990-luvun puolivälissä uuden, yhtenäisen julkisivun. Kokonaisuuteen kuului myös Fabianinkadulla korttelin vastakkaisella puolella ollut pysäköintitalo. Se valmistui myös 1973. Kaikki kolme rakennusta purettiin vuonna 2010.


title: José de la Mar

text: José de la Mar (12. toukokuuta 1778 – 11. lokakuuta 1830) oli eteläamerikkalainen sotilasjohtaja ja Perun presidentti. Hän syntyi Cuencassa Ecuadorissa. Hän vietti nuoruusvuotensa Espanjassa, jossa hän aloitti sotilasuransa. 1815 Ferdinand VII ylensi hänet, antoi hänelle Pyhän Hermenegildon ristin ja nimitti hänet Perun varakuningaskunnan alatarkastajaksi, sekä Callaon kuvernööriksi. Hän saapui kaupunkiin 1816 ja nimitettiin marsalkaksi 1819.


title: José de la Mar

text: Sodan alussa la Mar oli kuninkaallisten joukkojen puolella. Hän johti Real Felipen linnoitusta, joka suojasi Callaota. Varaherttua José de la Serna hylkäsi pääkaupungin 6. kesäkuuta 1821, jättäen la Marin oman onnensa nojaan. La Mar kuitenkin onnistuneesti torjui lukuisia kapinallisten hyökkäyksiä neljän kuukauden ajan, kunnes de la Serna komensi la Marin antautumaan.


title: José de la Mar

text: Antautumisen jälkeen la Mar liittyi kapinallisten joukkoihin. José de San Martín nimitti hänet saman tien divisioonan kenraaliksi. La Mar toimi kahteen otteeseen Perun presidenttinä (1822-1823 ja 1827-1829), ja hänen toinen toimikautensa päättyi, kun kenraali Agustín Gamarra kaappasi vallan. La Mar kuoli maanpaossa 1830 Costa Ricassa.


title: Aki Salonen

text:
Aki Salonen (26. kesäkuuta 1929 Turku – 1999 Turku) oli suomalainen jääkiekkoilija. Hän pelasi puolustajana Turun Palloseurassa ja Suomen maajoukkueessa.
Salosen pelinumero oli 2.


title: Aki Salonen

text: Salonen pelasi TPS:ssa vuosina 1950–1962. Hän oli myös mukana TPS:n historian ensimmäisessä mestaruusjoukkueessa kaudella 1955-1956 varakapteenina ja voitti herrasmiespelaajan Raimo Kilpiö -palkinnon vuonna 1957. Pitkän pelaajauransa jälkeen Salonen jatkoi TPS:n organisaatiossa muissa tehtävissä.


title: Aki Salonen

text: Salonen oli naimisissa Pirkko Salosen kanssa ja heille syntyi kaksi lasta.


title: Taaborin vuori

text: Taaborin vuori on 575 metriä korkea vuori Jisreelin tasangolla Galileassa Pohjois-Israelissa noin 10 kilometriä Nasaretista itään. Vuorella on ollut pyhäkkö jo varhain (Hoos. 5:1; Ps. 89:13). Eräs perimätieto pitää Taaboria paikkana, jossa Jeesuksen kirkastuminen tapahtui (Mark. 9 ym.), minkä vuoksi sinne alettiin 300-luvulla rakentaa kirkkoja ja luostareita. Taaborin vuoren nykyinen arabialainen nimi on "Džebel et-Tor".


title: Ykkösmatriisi

text: Ykkösmatriisi tarkoittaa "n×m"-matriisia, jonka kaikki alkiot ovat ykkösiä.


title: Ykkösmatriisi

text: Esimerkkejä:


title: Hippiäiset

text: Hippiäiset ("Regulus") ovat heimo pienikokoisia tiaisia ja kerttuja muistuttavia lintuja. Hippiäiset elävät puissa ja pesivät pääasiassa metsäseuduilla pohjoisella pallonpuoliskolla. Lajit ovat kooltaan 9–15,5 cm. Hippiäisten kuusi lajia luokiteltiin aiemmin kerttujen ("Sylviidae") heimoon, mutta nykyisin niiden katsotaan kuuluvan omaan "Regulidae"-heimoonsa.


title: Dulcinea

text: Dulcinea Tobosolainen (esp. "Dulcinea del Toboso"), usein pelkkä Dulcinea, on Miguel de Cervantesin romaanin "Don Quijote" (1605) henkilö. Dulcinea ei itse varsinaisesti esiinny romaanissa, mutta häneen viitataan jatkuvasti mielisairaan ritari Don Quijoten intohimoisen rakkauden kohteena.


title: Dulcinea

text: Dulcinea on tavallinen maalaistyttö, oikealta nimeltään Aldonza Lorenzo, jota Don Quijote pitää maailman kauneimpana. Don Quijote ei kuitenkaan ole koskaan nähnyt häntä, ja on ilmeisesti myös kuvitellut tytön olemassaolon. Don Quijoten aseenkantaja Sancho Panza tajuaa isäntänsä mielenvikaiseksi, mutta ei tohdi jättää tätä.


title: Dulcinea

text: Nimi Dulcinea tulee sen ajan espanjasta ja viittaa ”suloisuuteen”. Toisin kuin alkuperäisessä romaanissa, Dulcinea todella esiintyy joissain elokuvissa, näytelmissä ja oopperoissa. Hänen rooliaan ovat esittäneet muun muassa Sophia Loren, Joan Diener ja Vanessa Williams.


title: Dulcinea

text: Dulcinean oikea nimi on musikaalissa "The Man of La Mancha" (1965) Aldonza. Lisäksi nainen esiintyy ranskalaisen Jules Massenetin oopperassa "Don Quichotte".


title: Jyri Junnila

text: Jyri Junnila (s. 7. huhtikuuta 1984 Raahe) on suomalainen jääkiekkoilija, joka pelaa SM-liigajoukkue Kalevan Pallossa. Pienikokoinen Junnila on pelipaikaltaan oikea laitahyökkääjä. Hän pelaa useimmiten rikkovassa roolissa alemmissa ketjuissa ja saa vastuuta alivoimalla. Junnila laukoo oikealta.


title: Jyri Junnila

text: Junnila on raahelaisen Teräs-Kiekon kasvatti. Hän siirtyi B-juniori-ikäisenä Oulun Kärppiin. Kaudella 2002–2003 Junnila oli Kärppien A-nuorten paras pistemies ja syöttäjä tehoilla 9+16=25. Hän teki SM-liigadebyyttinsä kevään 2003 pudotuspeleissä, joissa Junnila pelasi kolme ottelua. Hän voitti kauden päätteeksi SM-hopeaa.


title: Jyri Junnila

text: Kaudella 2003–2004 Junnila pelasi SM-liigassa yhdeksän runkosarja- ja kahden playoff-ottelun verran tehden kaksi maalia. Hänen liigauransa avausmaali syntyi 29. marraskuuta 2003 vieraissa Tampereen Ilvestä vastaan. Junnila palkittiin ottelun "Ilta-Sanomien" yhden tähden tähtipelaajana. Hän voitti kauden päätteeksi Suomenmestaruuden. Kauden aikana miesten pelit tulivat Junnilalle tutuksi myös neljän Mestis-ottelun verran alle 20-vuotiaiden maajoukkueesta.


title: Jyri Junnila

text: Heinäkuussa 2004 Junnila teki yksivuotisen sopimuksen Mestis-joukkue Kajaanin Hokin kanssa. Hänellä olisi ollut muitakin ottajia, mutta Junnilan seuravalinnan taustalla oli Kärppien ja Hokin välinen yhteistyö. Hän pelasi Hokissa ensimmäisen kokonaisen kautensa miesten peleissä ja teki pudotuspelit mukaan lukien yhteensä 46 ottelussa tehot 10+9=19. Toukokuussa 2005 Junnila teki vuoden mittaisen jatkosopimuksen Hokin kanssa. Hän kuitenkin harjoitteli kesällä 2005 Kärppien liigaringissä ja sai paikan joukkueesta kaudeksi 2005–2006. Junnila pelasi Kärpissä varsinaisen tulokaskautensa SM-liigassa ja teki 43 runkosarjaottelussa tehot 3+5=8. Hän voitti SM-pronssia keväällä 2006. Pian tämän jälkeen Junnila teki kaksivuotisen jatkosopimuksen Kärppien kanssa.


title: Jyri Junnila

text: Kaudella 2006–2007 Junnila teki runkosarjassa viisi pistettä ja voitti keväällä 2007 Suomenmestaruuden. Hän siirtyi kuitenkin voimassa olevasta sopimuksestaan huolimatta tämän jälkeen kaksivuotisella sopimuksella Kalevan Palloon suuremman vastuun perässä. Junnila teki KalPassa yhden kauden piste-ennätyksensä kaudella 2007–2008 tehoilla 11+15=26, joilla hän oli joukkueen viidenneksi tehokkain pelaaja. Junnilan toinen kausi 2008–2009 KalPassa päättyi SM-pronssiin.


title: Jyri Junnila

text: Elokuussa 2009 Junnila siirtyi Tapparaan kolmen kuukauden mittaiselle try-outille. Hän sai marraskuussa loppukauden kattavan sopimuksen joukkueeseen. Junnila oli myös Tappara-kauden päätyttyä pitkään vapaana agenttina, kunnes hän palasi Ouluun ja siirtyi toistaiseksi voimassa olevalla sopimuksella Mestiksen nousijajoukkue Kiekko-Laseriin syyskuussa 2010. Junnila teki siellä 20 ottelussa 14 maalia, joilla hän oli runkosarjan päättyessäkin joukkueen paras maalintekijä. Marraskuussa 2010 Junnila siirtyi joulutaukoon asti ulottuvalla sopimuksella Saimaan Palloon. SaiPa-pestin päätyttyä joulukuussa 2010 hän siirtyi kevääseen 2012 asti ulottuvalla sopimuksella Kalevan Palloon. Joulukuussa 2011 sopimuksen kestoa pidennettiin kevääseen 2015 saakka.


title: Jyri Junnila

text: Kaudella 2013–2014 Junnila pelasi loukkaantumisten takia vain 35 runkosarjaottelua. Hän jäi kauden 2014–2015 jälkeen ilman sopimusta, mutta Junnila palasi KalPaan lokakuussa 2015 kuukauden mittaisella sopimuksella paikkaamaan loukkaantumisia. Marraskuussa hänen sopimustaan jatkettiin kauden 2015–2016 loppuun. Junnilan sopimuksessa oli myös yhden vuoden optio, jonka KalPa käytti toukokuussa 2016. Kauden 2016–2017 päätteeksi hän voitti SM-hopeaa.


title: Jyri Junnila

text: Junnila palasi kaudeksi 2017–2018 kaksivuotisella sopimuksella Oulun Kärppiin. Hänen roolinsa jäi varsin pieneksi ja Junnila pelasi lähinnä rotaatiopelaajana alemmissa ketjuissa. Hän voitti kauden päätteeksi Suomenmestaruuden. Junnilan rooli Kärpissä jäi melko pieneksi myös kaudella 2018–2019. Tammikuussa 2019 seura purki hänen sopimuksensa, kun Junnilalle ei löytynyt sopivaa roolia Kärpistä. Samana päivänä hänen vahvistettiin palaavan loppukauden kattavalla sopimuksella KalPaan.


title: Jyri Junnila

text: Junnila kuului alle 20-vuotiaiden MM-pronssia voittaneeseen joukkueeseen vuonna 2004. Yhteensä hän on pelannut 20 nuorten ja 17 poikien maaottelua.


title: Jyri Junnila

text: Junnila valittiin Pohjola-leirin tähdistökentälliseen vuonna 2001.


title: NuBus

text: NuBus on 32-bittinen rinnakkaisliitäntä, jota käytetään tietoteknisissä laitteissa. NuBus kehitettiin MITin laboratorioissa NuMachine-työasemaprojektin tarpeisiin, josta tekniikka levisi Applen, Texas Instrumentsin ja NeXT Computerin käyttöön. NuBus oli edistynyttä tekniikkaa lisälaitteiden kytkemiseen 80-luvun puolivälistä 90-luvun alkupuolelle. Vanhempiin väyläliitäntäisiin menetelmiin verrattuna NuBus oli käyttäjälle verrattoman helppo tapa laajentaa tietokoneen toiminnallisuutta, sillä uuden laajennuskortin asentamiseksi kortti asetettiin NuBus-väylään ja laiteajurit asennettiin käyttöjärjestelmän saataville. NuBus-ohjain antoi lisälaitteelle automaattisesti nimen tunnistamista varten ja suoritin saattoi käyttää uutta laitetta ajurien avulla ilman muita toimenpiteitä.


title: NuBus

text: NuBus-liitäntää käytetään lähinnä enää laitteistojen sisäiseen tiedonsiirtoon.


title: Carl Schmitt

text: Carl Schmitt (11. heinäkuuta 1888 Plettenberg, Saksa – 7. huhtikuuta 1985 Plettenberg) oli yksi 1900-luvun vaikuttavimmista saksalaisista valtiosääntöoikeuden ja kansainvälisen oikeuden teoreetikoista. Schmitt tunnetaan erityisesti oikeuspositivismin desissionistisesta kritiikistä, poikkeustilaan ja päätökseen perustavasta suvereenin määrityksestä sekä ystävä ja vihollinen -erotteluun perustuvasta poliittisen käsitteestä. Hän loi myös käsitteen poliittinen teologia.


title: Carl Schmitt

text: Schmitt syntyi alemman keskiluokan katoliseen perheeseen protestanttisessa Plettenbergin pikkukaupungissa. Elinaikanaan Schmitt ehti vaikuttaa ja kirjoittaa niin Saksan vilhelmiinisessä keisarikunnassa, Weimarin tasavallassa, kansallissosialistisessa kolmannessa valtakunnassa kuin myös Saksan liittotasavallassa. Schmitt kuoli 96 vuoden ikäisenä synnyinkaupungissaan Plettenbergissä 1985.


title: Carl Schmitt

text: Chantal Mouffen ja Giorgio Agambenin kirjoitusten kautta Carl Schmittin ajatukset ovat vaikuttaneet nykyajan vasemmistoon ja oikeistoon.


title: Argentiinan Grand Prix 1974

text: Argentiinan Grand Prix 1974 oli Formula 1 -sarjan osakilpailu, joka ajettiin 13. tammikuuta 1974 Autódromo Oscar Alfredo Gálvez -radalla. Kilpailu oli kauden ensimmäinen, ja sen voitti Denny Hulme. Voitto oli kauden 1967 maailmanmestarin kahdeksas, mutta samalla uran viimeinen.


title: Brasilian Grand Prix 1974

text: Brasilian Grand Prix 1974 oli Formula 1 -sarjan osakilpailu, joka ajettiin 27. tammikuuta 1974 Interlagosin radalla. Kilpailun voitti kotikilpailuaan ajanut Emerson Fittipaldi. Voitto oli Fittipaldille kauden ensimmäinen. Fittipaldi voitti myös edellisen kauden Brasilian GP:n. Kilpailu keskeytettiin normaalia aikaisemmin sateen takia.


title: Etelä-Afrikan Grand Prix 1974

text: Etelä-Afrikan Grand Prix 1974 oli Formula 1 -sarjan osakilpailu, joka ajettiin 30. maaliskuuta 1974 Kyalamin radalla. Kilpailun voitti Carlos Reutemann, jolle voitto oli kauden ja koko uran ensimmäinen.


title: Etelä-Afrikan Grand Prix 1974

text: Peter Revson menehtyi kilpailua edeltäneissä harjoituksissa 22. maaliskuuta.


title: Espanjan Grand Prix 1974

text: Espanjan Grand Prix 1974 oli Formula 1 -sarjan osakilpailu, joka ajettiin 28. huhtikuuta 1974 Jaraman radalla. Kilpailun voitti Niki Lauda, jolle voitto oli kauden ja koko uran ensimmäinen.


title: Espanjan Grand Prix 1974

text: Kilpailua oli suunniteltu ajettavaksi 90 kierrosta, mutta kahden tunnin ajamisen jälkeen kilpailu lopetettiin.


title: Belgian Grand Prix 1974

text: Belgian Grand Prix 1974 oli Formula 1 -sarjan osakilpailu, joka ajettiin 12. toukokuuta 1974 Nivelles'n radalla. Kilpailun voitti Emerson Fittipaldi, jolle voitto oli kauden toinen.


title: Monacon Grand Prix 1974

text: Monacon Grand Prix 1974 oli Formula 1 -sarjan osakilpailu, joka ajettiin 26. toukokuuta 1974 Monacon katuradalla. Kilpailun voitti Ronnie Peterson, jolle voitto oli kauden ensimmäinen.


title: Rádek Černý

text: Radek Černý (s. 18. helmikuuta 1974) on tšekkiläinen jalkapallomaalivahti, joka edustaa Englannin Valioliigassa pelaavaa Queens Park Rangersia.


title: Rádek Černý

text: Ennen siirtymistään Tottenhamiin lainalle vuonna 2005 Černý vietti kahdeksan kautta Slavia Prahassa, jossa hänelle kertyi otteluita 177 kappaletta. Tottenhamissa Černý oli aluksi Paul Robinsonin kakkosmaalivahti. Kaudella 2007–2008 Martin Jol sai potkut Spursin peräsimestä ja uuden managerin Juande Ramosin alaisuudessa Černý syrjäytti ensimmäistä kertaa Robinsonin Tottenhamin maalilla. Heinäkuussa 2008 hän siirtyi Queens Park Rangersiin.


title: Rádek Černý

text: Tšekin maajoukkuetta Černý on edustanut kolme kertaa.


title: Trunks

text: Trunks ("Torankusu", トランクス, "Mirai No Torankusu") on kuvitteellinen hahmo Akira Toriyaman luomassa Dragon Ball Z- ja Dragonball GT -sarjassa. Dragonball GT -sarjassa tavattava Trunks on Dragon Ball Z -sarjan lapsesta kasvanut aikuinen.


title: Trunks

text: Trunks esitellään ensimmäisen kerran sarjassa tuntemattomana tulevaisuudesta saapuneena saiyalaisena, joka paljastuu Bulman ja Vegetan lapseksi. Hänen syynsä palata menneisyyteen on auttaa Gokua, jotta tämä estäisi androideja tuhoamasta Maan.


title: Trunks

text: Trunks palaa myöhemmin takaisin omaan aikaansa tulevaisuuteen, mutta Dragon Ball Z -sarjassa tavataan vielä toinenkin Trunks, joka syntyy ja kasvaa sarjan nykyhetkessä. Molemmat hahmot kohtaavat toisensa sarjan manga- ja animeversiossa.


title: Trunks

text: Osallistuessaan Maailman Vahvin -turnauksen junioriosuuteen ja taistellessaan Majin Buuta vastaan Trunks oli vasta kahdeksanvuotias. Tulevaisuudesta tullut Trunks on taistellut myös Friezaa ja Celliä vastaan.


title: Trunks

text: Dragon Ball Super sarjassa Trunks juoksee tuntematonta vihollistaan piiloon erääseen rakennukseen, tarkoituksena viedä aikamatkustuskoneen energiaa lisää, jossa Future Bulma valmistelee piilopaikassa. Tuntematon vihollinen ilmestyy paikalle ja tappaa Bulman Trunksin silmien edessä. Trunks pääsee pakoon häntä ja pakenee Future Main piilopaikkaan, jossa hän kertoo Bulman kuolleen. Trunks päättää lähteä heti menneisyyteen, josta saisi apua Gokulta ja Vegetalta mennessään aikakoneen luo, tuntematon vihollinen ilmestyy ja siitä ilmestyy Goku Black (Gokun identtinen hahmo). Mai käskee Trunksin mennä aikakoneen luo äkkiä sillä välin, kun Mai pitää Blackia loukussa, kuitenkin Black hyökkää Main kimppuun ja tämä menehtyy. Trunks raivostuu tästä ja hyökkää black Gokun kimppuun. Trunks ampuu yhden Ki-ammuksen häneen kohti, jotta hän pääsisi karkuun häntä. Hän ehtii paeta menneisyyteen juuri kun Black on hyökkäämässä.


title: Trunks

text: Menneisyyteen päästyään hän tapaa kaikki vanhat tutut. herätessään hän näkee Gokun edessään, joka sai mieleen Black Gokun. Trunks hyökkää häntä kohti, mutta tunnistaa pian että hän ei ole Black. Trunks selittää tilanteensa kaikille, että tulevaisuus on pahassa pulassa ja pyytäisi apua heiltä, johon Goku ja Vegeta suostuvat. Sillä välin taivaaseen aukeaa tumma aukko, josta Black Goku ilmestyy nykyaikaan.


title: Trunks

text: Dragon Ball Z -sarjan nykyisyydessä oleva Trunksin lapsihahmo tunnetaan useilla eri nimillä, kuten "Chibi Trunks", "Kid Trunks", "Present Trunks" ja "Trunks Briefs", erotuksena tulevaisuudesta tulleelle Trunksille, joka tunnetaan usein nimellä "Future Trunks".


title: Ruotsin Grand Prix 1974

text: Ruotsin Grand Prix 1974 oli Formula 1 -sarjan osakilpailu, joka ajettiin 9. kesäkuuta 1974 Scandinavian Racewayn radalla. Kilpailun voitti Jody Scheckter, jolle voitto oli kauden ja koko uran ensimmäinen. Toinen sija meni Patrick Depailler'lle ja kolmas James Huntille.


title: Ruotsin Grand Prix 1974

text: Leo Kinnusesta tuli ensimmäinen F1:n MM-sarjan kilpailun lähtöön osallistunut suomalainen kuljettaja. Hän joutui keskeyttämään moottoririkon takia kilpailun alkuvaiheilla.


title: Hollannin Grand Prix 1974

text: Hollannin Grand Prix 1974 oli Formula 1 -sarjan osakilpailu, joka ajettiin 23. kesäkuuta 1974 Zandvoortin radalla. Kilpailun voitti Niki Lauda, jolle voitto oli kauden toinen.


title: Ranskan Grand Prix 1974

text: Ranskan Grand Prix 1974 oli Formula 1 -sarjan osakilpailu, joka ajettiin 7. heinäkuuta 1974 Dijon-Prenois'n radalla. Kilpailun voitti Ronnie Peterson, jolle voitto oli kauden toinen.


title: Britannian Grand Prix 1974

text: Britannian Grand Prix 1974 oli Formula 1 -sarjan osakilpailu, joka ajettiin 20. heinäkuuta 1974 Brands Hatchin radalla. Kilpailun voitti Jody Scheckter, jolle voitto oli kauden toinen.


title: Saksan Grand Prix 1974

text: Saksan Grand Prix 1974 oli Formula 1 -sarjan osakilpailu, joka ajettiin 4. elokuuta 1974 Nürburgringin radalla. Kilpailun voitti Clay Regazzoni, jolle voitto oli kauden ensimmäinen.


title: Itävallan Grand Prix 1974

text: Itävallan Grand Prix 1974 oli Formula 1 -sarjan osakilpailu, joka ajettiin 18. elokuuta 1974 Österreichringin radalla. Kilpailun voitti Carlos Reutemann, jolle voitto oli kauden toinen.


title: Italian Grand Prix 1974

text: Italian Grand Prix 1974 oli Formula 1 -sarjan osakilpailu, joka ajettiin 8. syyskuuta 1974 Monzan radalla. Kilpailun voitti Ronnie Peterson, jolle voitto oli kauden kolmas.


title: Kanadan Grand Prix 1974

text: Kanadan Grand Prix 1974 oli Formula 1 -sarjan osakilpailu, joka ajettiin 22. syyskuuta 1974 Mosport Parkin radalla. Kilpailun voitti Emerson Fittipaldi, jolle voitto oli kauden kolmas.


title: Banaanitasavalta

text: Banaanitasavalta eli banaanivaltio on kirjailija O. Henryn keksimä nimitys niille latinalaisen Amerikan maille, joissa yhdysvaltalainen yritys United Fruit Company oli banaanikaupan monopoliasemassa ja piti käsissään yleensä myös poliittista valtaa. Valtioiden tunnusomaisiin piirteisiin kuuluvat poliittinen epävakaus, riippuvaisuus maataloudesta ja epädemokraattisesti valittu korruptoitunut hallinto.


title: Banaanitasavalta

text: O. Henry viittasi termillä alun perin Hondurasiin. Valtion talous oli riippuvainen banaaneista, joiden kasvatuksesta ja viennistä olivat vastuussa hallituksen sijasta yhdysvaltalaiset United Fruit Company ja Standard Fruit Company. Yhtiöt hallitsivat banaanien tuotannon ohella myös Hondurasin infrastruktuuria, ja maan laillisella hallituksella ei ollut todellista vaikutusvaltaa. Nykyisin banaanivaltiolla tarkoitetaan usein Latinalaisen Amerikan valtioita, joissa yhteiskuntarakenne noudattelee Espanjan kolonalistiselta ajalta peräisin olevaa mallia, jossa maata hallitsee pieni ja etuoikeutettu eliitti. Banaanivaltioissa on usein huonosti laadittu infrastruktuuri, heikko talous, pieni bruttokansantuote ja rikkaiden ja köyhien kansalaisten välinen leveä elintasokuilu.


title: Banaanitasavalta

text: Hintojen laskiessa valtio saattaa kohdata rahayksikkönsä inflaation, kansalaisten elintason laskemisen tai jopa koko maan talouden romahtamisen, koska maalla ei ole muita vientituotteita. Banaanivaltiolla voidaan myös viitata valtioon, jossa ulkomaalaiset valtiot ja yhtiöt sekaantuvat maan sisäisiin asioihin, kuten talouteen tai poliittiseen päätöksentekoon.


title: Banaanitasavalta

text: Latinalaisessa Amerikassa sijaitsevasta banaanivaltiosta on tullut populaarikulttuurissa yksi kuvitteellisen valtion arkkityypeistä. Stereotyyppisen banaanivaltion piirteisiin kuuluvat slummiutuneet kaupungit, epädemokraattiset sotilashallitukset, viidakossa toimivat sissiliikkeet ja jatkuvasti toistuvat vallankaappaukset.


title: Banaanitasavalta

text: Yksi tunnetuimmista kuvitteellisista banaanivaltioista on belgialaisen sarjakuvataiteilija Hergén piirtämien ja käsikirjoittamien Tintti-sarjakuvien San Theodoros, jonka vallasta kamppailevat kenraalit Alcazar ja Tapioca. Albumissa "Särkynyt korva" yhdysvaltalaiset ja brittiläiset öljy-yhtiöt houkuttelevat San Theodorosin ja naapurivaltio Nuevo Ricon öljysotaan, joka on Bolivian ja Paraguayn välisestä Chacon sodasta, johon osallistuivat myös Standard Oil ja Shell Oil. Toisessa albumissa, "Tintti ja Picarot", kenraali Tapiocan hallitusta tukee Neuvostoliiton kaltainen Itä-Euroopan kommunistidiktatuuri Borduria ja kenraali Alcazarin vastarintaliikkeen toimintaa rahoittaa kapitalistinen International Banana Company -yhtiö. Monet San Theodorosin piirteistä on tarkoitettu satiiriseksi parodiaksi tyypillisestä banaanivaltiosta; esimerkiksi "Tintti ja Picarot" -tarinan mukaan vallankaappauksessa syrjäytetyn hallitsijan teloittaminen on muodostunut kansanperinteeksi.


title: Banaanitasavalta

text: Monissa 1980-luvulla tehdyissä Hollywood-elokuvissa esitellään kuvitteellinen banaanitasavalta nimeltä Val Verde, josta on muodostunut eräänlainen sisäpiirin vitsi elokuvan harrastajien keskuudessa. Valtio esiteltiin vuoden 1985 toimintaelokuvassa "Commando", jossa Arnold Schwarzeneggerin näyttelemä päähenkilö kiristetään salamurhaamaan Yhdysvaltain hallituksen tukema Val Verden presidentti. Val Verde tekee paluun toisen Schwarzeneggerin tähdittämän toimintaelokuvan "Predator – saalistaja" tapahtumapaikkana. Hyllytetty ABC-kanavan televisiosarja "Supercarrier" kertoo Yhdysvaltain laivaston F-14 Tomcat -lentäjistä, jotka lähetetään sisällissodan kouriin joutuneeseen Val Verdeen. Toimintaelokuvassa "Die Hard 2 – vain kuolleen ruumiini yli" terroristit vaativat Yhdysvaltain hallitusta päästämään vapaaksi Val Verdestä kotoisin olleen kenraalin.


title: Banaanitasavalta

text: Banaanivaltio on ollut aiheena myös vuoden 2001 strategiapelissä "Tropico", jossa pelaaja pääsee hallitsemaan diktaattorina Karibianmerellä sijaitsevaa saarivaltiota.


title: Yhdysvaltain Grand Prix 1974

text: Yhdysvaltain Grand Prix 1974 oli Formula 1 -sarjan osakilpailu, joka ajettiin 6. lokakuuta 1974 Watkins Glenin radalla. Kilpailu oli kauden viimeinen, ja sen voitti Carlos Reutemann. Voitto oli Reutemannille kauden kolmas.


title: Yhdysvaltain Grand Prix 1974

text: Helmut Koinigg menehtyi kilpailussa. Kilpailu oli hänelle vasta kolmas. Onnettomuuden seurauksena hänen tallikaverinsa José Dolhem vetäytyi kilpailusta.


title: Georgina Battiscombe

text: Esther Georgina Battiscombe, os. Harwood (21. marraskuuta 1905 – 26. helmikuuta 2006) oli englantilainen kirjailija. Hän oli keskittynyt lähinnä viktoriaanisen ajan henkilöiden elämäkertateoksiin.


title: Georgina Battiscombe

text: Battiscombe opiskeli Oxfordin St Michael's Schoolissa ja Lady Margaret Hallissa. Battiscomben monet sukulaiset olivat olleet poliittisia vaikuttajia, ja hän harkitsi itsekin poliittista uraa. Battiscombe meni vuonna 1932 naimisiin Christopher Battiscomben (k. 1964) kanssa. Pari vietti jonkin aikaa Sansibarilla, jossa miehen oli oltava työn merkeissä.


title: Georgina Battiscombe

text: Battiscombe kirjoitti mm. kirjailija Charlotte Mary Yongesta, kirkonmies John Keblestä, kuningatar Aleksandrasta sekä runoilija Christina Rossettista. Battiscombesta tuli Royal Society of Literaturen jäsen vuonna 1964. Lähes kuuro Battiscombe eli 100-vuotiaaksi. Häneltä jäi kolme lastenlasta ja useita lapsenlapsenlapsia.


title: Kaarlo Hillilä

text: Kaarlo Henrik Hillilä (27. toukokuuta 1902 Oulu – 14. toukokuuta 1965 Helsinki) oli oululaislähtöinen poliitikko, joka toimi Lapin läänin maaherrana, Rovaniemen kauppalan johtajana sekä sodan jälkeen sisäministerinä ja Kansaneläkelaitoksen pääjohtajana.


title: Kaarlo Hillilä

text: Hillilä osallistui 15-vuotiaana lukiolaisena yhdessä luokkatoverinsa Aaro Pakaslahden kanssa sisällissodan Oulun taisteluihin helmikuussa 1918. Oulun valtauksen jälkeen Hillilä liittyi Oulun I vapaaehtoisen rintamakomennuskuntaan, jonka mukana hän siirtyi Satakunnan alueelle ja osallistui taisteluihin muun muassa Ahlaisissa, Mannanmäellä, Suodenniemellä, Mouhijärvellä ja Vammalassa.


title: Kaarlo Hillilä

text: Sisällissodan päätyttyä Hillilä lähti talvella 1919 yhdessä nuoremman veljensä Erkin (Erik) kanssa vapaaehtoisena Viron vapaussotaan. Veljekset palvelivat Hans Kalmin komentamassa Pohjan Pojiksi ristityssä toisessa vapaaehtoisjoukossa ja osallistuivat 1. helmikuuta 1919 Etelä-Virossa sijaitsevan Valgan kaupungin valtaukseen. Tämän jälkeen joukko-osasto määrättiin hyökkäämään Latvian puolella sijaitsevaan Marienburgiin (Alūksne). Koillis-Latviassa käytyjen taistelujen aikana Erkki Hillilä sai surmansa.


title: Kaarlo Hillilä

text: Viron vapaussodan jälkeen Hillilä osallistui vielä Aunuksen retkeen toukokuusta heinäkuuhun 1919. Hillilä suoritti yloppilastutkinnon Oulun suomalaisessa yhteiskoulussa keväällä 1919.


title: Kaarlo Hillilä

text: Hillilä aloitti syksyllä 1921 opinnot Helsingin yliopiston oikeustieteellisessä tiedekunnassa. Hän ystävystyi huonetoverinsa, saman tiedekunnan opiskelijan ja Pohjois-Pohjalaisen Osakunnan jäsenen, kajaanilaisen Urho Kekkosen kanssa. Osakunta-aktiivisuuden lisäksi monien sen ajan opiskelevien nuorten poliittinen aktiivisuus kanavoitui juuri perustettun Akateemisen Karjala-seuran rientoihin. Opiskeluaikana molemmat, niin Hillilä kuin Kekkonen, hankkivat lisäansioita Etsivän Keskuspoliisin tehtävissä. Opiskeluaikoina muodostui Hillilän, Kekkosen ja Aaro Pakaslahden välille tiivis yhteistyösuhde, jonka poliittinen merkitys oli vahvimmillaan 1930-luvun lopulta aina 1940-luvun loppuvuosiin.


title: Kaarlo Hillilä

text: Poliittisesti Hillilä oli maalaisliittolainen. Hillilä valittiin presidentin valitsijamieheksi 1937, ja hän oli valitsemassa maalaisliittolaista Kyösti Kalliota presidentiksi. Vuonna 1937 saamallaan valitsijamiesmandaatilla hän oli valitsemassa Risto Rytiä kaksi kertaa Suomen presidentiksi vuosina 1940 ja 1943.


title: Kaarlo Hillilä

text: Hillilä suoritti ylemmän oikeustutkinnon vuonna 1926 ja sai varatuomarin arvon vuonna 1929, jolloin hän siirtyi Rovaniemen kauppalan johtajaksi toimien virassa kahteen otteeseen ennen Lapin läänin maaherraksi nimittämiseen asti. Ennen maaherran töitään Hillilä teki silloiselle sisäministerille Urho Kekkoselle taustaselvityksiä suunniteltaessa IKL:n lakkauttamista, vaikakaan lakkautus ei tuolloin onnistunut.


title: Kaarlo Hillilä

text: Hillilä valittiin Lapin läänin ensimmäiseksi maaherraksi vuonna 1938, jolloin Lapin lääni erotettiin koko Pohjois-Suomen kattaneesta Oulun läänistä omaksi hallintoalueekseen. Hillilän maaherrakaudelle olivat leimaa-antavina sotavuodet, ennen kaikkea jatkosodan vuodet, jolloin Pohjois-Suomeen oli tullut yli 200 000 saksalaissotilasta. Saksalaisten edustajana suomalaiseen paikalliseen siviilihallintoon oli heidän joukkojensa komentaja kenraaliluutnantti Eduard Dietl. Näissä oloissa Hillilä pyrki kuitenkin valvomaan Suomen ja suomalaisen siviilihallinnon etuja. Pikakäynnillään Lapissa alkuvuonna 1942 Saksan salaisen poliisin Gestapon päällikkö Heinrich Himmler kertoi Hillilälle varsin avoimesti juutalaisiin ja romaneihin kohdistetuista etnisistä puhdistuksista Saksassa ja sen miehittämillä alueilla.


title: Kaarlo Hillilä

text: Sodan aikana opiskeluaikana syntynyt yhteistyö Urho Kekkosen ja Aaro Pakaslahden kesken jatkui hyvin tiiviinä. Muina keskeisinä yhteistyökumppaneina toimi muun muassa Kustaa Vilkuna. Hillilän ja Pakaslahden rooli oli toimia ennen kaikkea keskustelukumppanina ja tietolähteenä Kekkosen kirjoittaessa Suomen Kuvalehteen sotilaspoliittisia tilannekatsauksia nimimerkillä "Pekka Peitsi". Hillilä kuului siihen joukkoon, joka yhdessä Urho Kekkosen kanssa tuli marraskuussa 1942 siihen johtopäätökseen, että Saksa ja Suomi sen mukana häviää sodan.


title: Kaarlo Hillilä

text: Marsalkka Mannerheimin tultua presidentiksi elokuussa 1944 Hillilä oli rauhanopposition ehdokas pääministeriksi. Hänestä tuli kuitenkin Antti Hackzellin hallituksen sisäministeri. Tällöin alkoi Hillilän virkavapaus maaherran toimesta, joka kesti vuoteen 1946 hänen hoitaessaan ministeritehtäviä sodanjälkeisissä hallituksissa. Sisäministerin rooli oli tärkeä siirryttäessä rauhatilaan syyskuussa 1944. Tällöin maahan tuli Neuvostoliiton johtama valvontakomissio, joka sisäministeriön kautta pani useita poliisiasioita täytäntöön. Lisäksi armeijan demobilisaatio, siirtoväki ja käynnistynyt Lapin sota saattoivat aiheuttaa ongelmia olemassa olevassa tilanteessa nimenomaan sisäministerille. Merkittävänä uuden suunnan poliittisena avauksena Hillilän osalta oli kielletyn äärivasemmiston, muun muassa Suomen kommunistisen puolueen järjestötoiminnan laillistaminen. Hillilä toimi sisäministerin tehtävissä Castrenin ja Paasikiven II hallituksissa maaliskuuhun 1945. Maaliskuun 1945 eduskuntavaalien jälkeen muodostetussa Paasikiven III hallituksessa Hillilä toimi kansanhuoltoministerinä ollen aktiivisessa roolissa yhdessä oikeusministeri Kekkosen kanssa presidentin vaihtamiseksi Mannerheimista Paasikiveen.


title: Kaarlo Hillilä

text: Vaikka Hillilällä olisi ollut muuttuneissa sodanjälkeisissä oloissa poliittista käyttöarvoa, rankka elämä oli tehnyt tehtävänsä. Hänellä ei enää ollut kykyä ottaa aktiivista vastuuta. Hillilä toimi Lapin maaherrana vuosina 1946–1947 ja siirtyi sen jälkeen Helsinkiin Kansaneläkelaitoksen pääjohtajaksi (1946–1954).


title: Kaarlo Hillilä

text: Hillilä erotettiin Kansaneläkelaitoksen johtajan paikalta 14. lokakuuta 1954, mutta Kekkonen nimitti hänet pian Kansaneläkelaitoksen hallituksen jäseneksi. Nimittäessään Hillilän Kekkonen pakotti tämän allekirjoittamaan päiväämättömän eroanomuksen, jonka Kekkonen talletti kassakaappiinsa. Lopullinen päätös uralle tuli Kansaneläkelaitoksen työsuhdeasuntosotkuissa, vaikkakin kesällä 1961 Hillilälle annettu virkarikostuomio lieveni Korkeimmassa oikeudessa virkavirheeksi.


title: Macintosh IIci

text: Apple Macintosh IIci on Applen 20. syyskuuta 1989 julkaisema tietokone. Laite sisälsi 25 MHz:n Motorola 68030 -suorittimen ja 68882 -liukulukuprosessorin sekä 80 Mt:n kiintolevyn. Macintosh IIci oli ensimmäinen Macintosh, jossa 32-bittinen muistiavaruus toteutui ilman ROM-päivitystä. Macintosh IIci:n seuraajaksi tuli Macintosh IIvx ja mallin tuotanto lakkautettiin 10. helmikuuta 1993.


title: Macintosh IIci

text: Macintosh IIci oli ensimmäinen Macintosh II -sarjan malli, jossa oli emolevylle integroitu näytönohjain. Näyttömuisti otettiin koneen keskusmuistista, joten NuBus-väylään asennettu, ylimääräinen näytönohjain nopeutti laitteen suorituskykyä merkittävästi. Toinen suorituskykyä lisäävä, suosittu päivitys oli 32 kt:n L2-prosessorivälimuistin asentaminen. Päivitys osoittautui niin suosituksi, että Apple lisäsi lopulta L2:n IIci:n vakio-ominaisuudeksi.


title: Mikko Peltola (jääkiekkoilija)

text: Mikko Peltola (s. 8. joulukuuta 1969 Tampere) on suomalainen entinen jääkiekkohyökkääjä. Hän pelasi jääkiekon SM-liigassa 603 ottelua ja teki niissä tehot 165+221=386 ja keräsi 426 jäähyminuuttia. Peltola pelasi myös useita kausia Elitserienissä ja teki 213 ottelussa tehot 75+88=163 ja keräsi 142 jäähyminuuttia.


title: Mikko Peltola (jääkiekkoilija)

text: Peltola on Tapparan kasvatti ja pelasi seurassa vuoteen 1994 asti kunnes siirtyi Rauman Lukkoon. Lukossa hän pelasi kaksi hyvää kautta, joiden aikana hän keräsi tililleen runkosarjassa 40 maalia ja 90 pistettä. Näiden kahden kauden jälkeen hän siirtyi Ruotsin Elitserieniin Malmö Redhawksin joukkueeseen. Vaikka molemmilla kausilla Peltola teki 21 osumaa, seuran menestys jätti toivomisen varaa ja edessä oli paluu Suomeen, Ilveksen riveihin.


title: Mikko Peltola (jääkiekkoilija)

text: Ilveksen silloinen toimitusjohtaja Jussi Toikka pyrki kasaamaan joukkueen rahaa säästelemättä, mikä kirkastaisi edellisvuoden hopean kullaksi. Kausi oli sekä Ilveksen että Peltolan kannalta epäonnistunut. Peltolan 25 tehopistettä olivat vain varjo Rauman ja Malmön kausista ja Ilves putosi puolivälierissä HPK:ta vastaan. Seuraava kausi oli Ilveksen kannalta sekava ja se oli talousvaikeuksissa. Peltola ja latvialainen Rodrigo Laviņš saneerattiin HPK:hon vaihdossa, jossa Ilves sai Petr Tenkrátin. Aluksi Peltolalla sujui HPK:ssa hyvin, mutta loukkaantumissuman helpotettua hän löysi itsensä neloskentästä vähällä peliajalla.


title: Mikko Peltola (jääkiekkoilija)

text: Seuraavaksi Peltola lähti Pelicansiin, jossa hän sai valmentaja Kari Elorannalta paljon vastuuta. Peltola tekikin kahdella kaudella 105 tehopistettä. Pelicans pääsi kummallakin kaudella playoffeihin, mutta se putosi molemmilla kausilla ensimmäisellä kierroksella. Joukkueen hajotessa Peltola siirtyi Sveitsiin mestaruussarjan Rapperswilin joukkueeseen. Hän ei kuitenkaan viipynyt Sveitsissä pitkään vaan teki toisen visiitin Ruotsiin. Ruotsissa hän pelasi Linköpings HC:n riveissä. Linköpingissä hän pelasi kolme kautta, joiden jälkeen hän siirtyi takaisin SM-liigaan Ilveksen joukkueeseen. Hän siirtyi tammikuun lopussa 2008 Ilveksestä Örebrohon jäätyään vähäiselle peliajalle Ilveksessä. Örebrossa Peltola sai seitsemän tehopistettä seitsemässä ottelussa.


title: Mikko Peltola (jääkiekkoilija)

text: Kauden 2008–2009 Peltola pelasi Ranskan Ligue Magnusin Rouenissa ja lopetti siellä uransa.


title: Albanian vaakuna

text: Albanian vaakuna on Albanian tunnus lipun ja hymnin ohella. Se on suunniteltu Albanian lipun pohjalta. Vaakunan keskellä on Skanderbegin symboli kaksipäinen kotka ja sen yläpuolella on Skanderbegin kypärä.


title: Klara Hitler

text: Klara Hitler, os. Pölzl (12. elokuuta 1860 – 21. joulukuuta 1907) oli Adolf Hitlerin äiti ja Alois Hitlerin kolmas vaimo.


title: Klara Hitler

text: Klara syntyi Spital-nimisessä kylässä. Hänen vanhempansa olivat Johann Pölzl ja Johanna Hiedler. Klara Pölzlin ja Alois Hitlerin häitä vietettiin 7. tammikuuta 1885. Suurin osa Klaran ajasta meni kotitöihin ja lasten kasvatukseen. Hän oli harras katolinen.


title: Klara Hitler

text: Klaran ensimmäinen lapsi Gustav syntyi 17. toukokuuta 1885. Syyskuussa 1886 syntyi tytär Ida. Vuonna 1892 syntyi poika Otto, joka kuitenkin kuoli jo samana vuonna. Myöskään Gustav ja Ida eivät eläneet aikuisiälle, sillä molemmat menehtyivät pian kurkkumätään. Alois Hitlerillä oli vielä edellisestä avioliitostaan kaksi lasta, Alois (nuorempi) ja Angela.


title: Klara Hitler

text: Klara synnytti Adolf Hitlerin 20. huhtikuuta 1889. Adolfin jälkeen perheeseen syntyi myös Edmund, joka kuoli kuusivuotiaana tuhkarokkoon. 21. tammikuuta 1896 syntynyt Paula oli Adolfin ohella ainoa aikuisiälle asti elänyt sisarus.


title: Klara Hitler

text: Klaran aviomies Alois kuoli vuonna 1903. Klara itse kuoli rintasyöpään Itävallassa Linzissä 1907.


title: Klara Hitler

text: Klara Hitleriä on sanottu hiljaiseksi, alistuvaksi ja huolehtivaksi. Hän oli ollut kotiapulaisena tulevan miehensä, serkkunsa Aloisin perheessä tämän edellisen avioliiton aikana. Vaimo sairastui tuberkuloosiin, ja Klara alkoi odottaa Aloisin lasta. He avioituivat pian edellisen vaimon kuoleman jälkeen, mutta sukulaisuuden vuoksi he joutuivat anomaan erikoislupaa.


title: Uinnin pitkän radan Suomen-mestaruuskilpailut 2006

text: Uinnin Suomen-mestaruuskilpailut 2006 järjestettiin Espoossa 9.-12. maaliskuuta 2006. Kilpailujen järjestävänä seurana toimi Cetus.


text: Vuoden 2006 uinnin Suomen-mestaruuskilpailujen ehdoton kuningas oli Matti Rajakylä, joka voitti vapaauinnin 50, 100 ja 200 metrillä, perhosuinnin 50 metrillä, molemmat vapaauintiviestit sekä sekauintiviesti. Yhteensä 21-vuotias kirkkonummelainen saalisti siis 7 kultamitalia.


text: Naisten puolella erityistä huomiota herätti Maria Albert, joka saalisti kultamitalit vapaauinnin 400, 800 ja 1 500 metristä, pitkästä vapaauintiviestistä sekä sekauintiviestistä.


title: Suomen Uimaliitto

text: Suomen Uimaliitto ry on vuonna 1906 perustettu 135 jäsenseuran muodostama uintiurheilun keskusliitto.


title: Suomen Uimaliitto

text: Suomen Uimaliiton missio on uimataidon edistäminen. Tarkoituksena on, että harrastajat saavat siitä elinikäisen pääoman ja että kilpaileville uintiurheilijoille on mahdollisuus saavuttaa myös kansainvälistä menestystä.


title: Suomen Uimaliitto

text: Uimaliitto toimii vahvasti kunto- ja terveysliikunnan, nuorisotoiminnan sekä huippu-uintiurheilun (uinti, vesipallo, uimahyppy, taitouinti) alueilla.


title: Kiintopiste

text: Kiintopiste tarkoittaa seuraavia asioita:


title: Ben Whishaw

text: Benjamin John ”Ben” Whishaw (s. 14. lokakuuta 1980 Clifton, Bedfordshire, Englanti) on brittiläinen näyttelijä. Hän on näytellyt muun muassa elokuvassa "Parfyymi" (2006) ja televisiosarjassa "The Hour". Hän esitti Q:ta Bond-elokuvissa "007 Skyfall" ja "007 Spectre". Vuonna 2018 Whishaw näytteli Mikko Pankkia musikaalielokuvassa "Maija Poppasen paluu".


title: Ben Whishaw

text: Whishaw on saanut palkintoja televisiorooleistaan. Vuonna 2009 hän voitti parhaan miespääosan kansainvälisen Emmy-palkinnon roolistaan Ben Coulterina televisiosarjassa "" ja vuonna 2013 Whishaw sai parhaan pääosanäyttelijän Britannian Akatemian TV-palkinnon osastaan Rikhard II:na televisioelokuvassa "Ontto kruunu: Rikhard II". Vuonna 2018 hänet palkittiin parhaan miessivuosan Golden Globella BBC:n minisarjasta "Perienglantilainen skandaali".


title: Ben Whishaw

text: Keväällä 2013 Whishaw palasi teatterilavoille, jossa hän näytteli "Peter and Alice" -näytelmässä Noel Coward -teatterissa ja syksyllä 2013 Mojo-näytelmässä Harold Pinter Theatre -teatterissa.


title: Ben Whishaw

text: Ben Whishaw on rekisteröidyssä parisuhteessa australialaisen säveltäjän Mark Bradshaw’n kanssa.


title: Paula Hitler

text: Paula Hitler (21. tammikuuta 1896 – 1. kesäkuuta 1960) oli Adolf Hitlerin sisar. Hän oli Alois ja Klara Hitlerin lapsista nuorin ja Adolfin ohella ainoa aikuisikään saakka elänyt.


title: Paula Hitler

text: Paula menetti isänsä kuuden ja äitinsä yhdentoista vuoden iässä. Hän muutti myöhemmin Wieniin, jossa hän toimi sihteerinä. Paula ei pitänyt yhteyttä veljeensä, kun tämä yritti taiteilijanuraa Wienissä ja Münchenissä, palveli ensimmäisessä maailmansodassa ja aloitteli poliittista uraansa Münchenissä.


title: Paula Hitler

text: Paula tapasi veljensä pitkästä aikaa Wienissä 1920-luvulla. Hän menetti työpaikkansa wieniläisessä vakuutusyhtiössä vuonna 1930 työnantajien päästyä selville hänen taustastaan. Paula sai Adolfilta taloudellista tukea tämän itsemurhaan asti vuonna 1945. Adolfin pyynnöstä Paula käytti salanimeä "Wolf". Paula työskenteli toisen maailmansodan aikana sotilassairaalassa ja ilmoitti myöhemmin tavanneensa Adolfin näihin aikoihin suunnilleen kerran vuodessa.


title: Paula Hitler

text: Paula Hitler ei ollut poliittisesti aktiivinen eikä koskaan liittynyt NS-Frauenschaftiin. Hän kertoi, ettei voinut uskoa veljensä olevan vastuussa holokaustista. Hän oli tavannut Eva Braunin omien sanojensa mukaan vain kerran. Paula eli sodan jälkeen Wienissä, jossa hän työskenteli taide- ja käsityökaupassa. Vuonna 1952 hän muutti Saksan puolelle Berchtesgadeniin.


title: Paula Hitler

text: Paulaa haastateltiin helmikuussa 1959 lähinnä hänen veljensä lapsuuden tiimoilta. Paula, joka oli naimaton ja lapseton, kuoli 64 vuoden iässä vuonna 1960.


title: Kouvolan Sanomat

text: Kouvolan Sanomat on Kouvolassa ilmestyvä sitoutumaton seitsenpäiväinen sanomalehti. Se perustettiin vuonna 1909. Lehden julkaisija on ollut Kaakon Viestintä Oy vuoden 2015 alusta alkaen. Kouvolan Sanomien kokonaislevikki vuonna 2014 oli noin 22 600 kappaletta ja lukijoita lehdellä oli noin 56 000. Kouvolan Sanomat siirtyi tabloid-kokoon yhdessä Sanoma Lehtimedian maakuntalehtien Etelä-Saimaan ja Kymen Sanomien kanssa 9. huhtikuuta 2013.


title: Kouvolan Sanomat

text: Kouvolan Sanomat siirtyi huhtikuussa 2014 tehdyn esisopimuksen toteutuessa Länsi-Savo-konserniin, kun Sanoma Lehtimedia Oy:stä, Sanoman painoyhtiöistä Saimaan Lehtipaino Oy:stä ja Lehtikanta Oy:stä ja Länsi-Savon omistamasta Etelä-Savon Viestintä Oy:stä koottiin yksi yhtiö. Aluksi Sanoman omistus yhtiöstä on 49 prosenttia, mutta viiden vuoden kuluttua yhtiö siirtyy kokonaan Länsi-Savolle.


title: Kouvolan Sanomat

text: Kouvolan Sanomien päätoimittaja on Petri Karjalainen. Edellinen päätoimittaja oli Pekka Lakka, häntä edelsi Erja Yläjärvi.


title: Kouvolan Sanomat

text: Vuoteen 2009 asti Kouvolan Sanomat julkaisi tiistaisin yhdessä Etelä-Saimaan ja Kymen Sanomien kanssa Seepra-viikkoliitettä, joka keskittyi viihteeseen ja muun muassa esitteli viikon televisio-ohjelmat.


title: Yksi lensi yli käenpesän

text: Yksi lensi yli käenpesän tarkoittaa seuraavia teoksia:


title: Raytheon

text: Raytheon Company on yhdysvaltalainen, pääasiassa sotateollisuuden yritys. Vuonna 2013 konserni oli ruotsalaisen rauhantutkimuslaitos Siprin mukaan maailman neljänneksi suurin aseteollisuusyhtiö. Yhtiön liikevaihto oli vuonna 2013 yhteensä 23,706 miljardia Yhdysvaltain dollaria. Tästä aseteollisuuden osuus oli 93,0 % (22,0 mrd USD). Yhtiön toimitusjohtajana toimii Thomas Kennedy. Vuoden 2014 myynniksi yhtiö ilmoitti 22,8 miljardia dollaria ja työntekijämääräksi 61 000.


title: Raytheon

text: Raytheon valmistaa pääasiassa tutkajärjestelmiä, ohjuksia ja ohjusjärjestelmiä sekä näihin läheisesti liittyviä asioita, kuten ohjuspuolustusjärjestelmiä ja vastaavia.


title: Raytheon

text: Raytheon valmistaa pitkän kantaman risteilyohjuksia joita voidaan ampua sukellusveneistä tai valtamereltä taistelualuksista. Tunnetuimpia Raytheonin risteilyohjuksia on Tomahawk-ohjus. Tämä, kuten osa pienemmistäkin Raytheonin valmistamista ohjuksista, oli aiemmin sotateollisuusyhtiö General Dynamicsin tuote.


title: Raytheon

text: Pienemmän luokan ohjuksista mainittakoon esimerkiksi torjuntahävittäjissä käytettäviä ilmasta-ilmaan sekä ilmasta-maahan ammuttavia ohjuksia. AIM-7 Sparrow, AIM-9 Sidewinder ja AIM-120 AMRAAM lienevät tunnetuimpia Raytheonin pienempiä ohjuksia. Suomessa Ilmavoimat käyttää Sidewinder ja AMRAAM-ohjuksia Hornet -hävittäjissä ja maavoimat on ottamassa käyttöön norjalais-yhdysvaltalaisen NASAMS-ilmatorjuntajärjestelmän, jonka ohjuksena on AMRAAMin maasta laukaistava versio.


title: Raytheon

text: Raytheon valmistaa myös jonkin verran tutkia ja tutkajärjestelmiä, mutta se on selvästi erikoistunut lähinnä ohjuksiin. Muuta sotateollisuuden toimintaa Raytheonilla ei juuri ole, ainakaan verrattuna sen isompiin kilpailijoihin kuten Boeingiin ja Lockheediin.


title: Raytheon

text: Aiemmin yhtiö on osallistunut muun muassa Yhdysvaltain Apollo-ohjelmaan, esimerkiksi rakentamalla Kuuhun laskeutuneelle Apollo 11 -lennolle ohjaustietokoneen sekä mikroaaltoputken, jota käytettiin radio- ja tv-yhteyden lähettämiseksi maahan.


title: Raytheon

text: Yhtiö valmistaa ja kehittää Galliumnitridi (GaN) ja Galliumarsenidi (GaAs) puolijohteita käytettäväksi korkean energian laitteissa kuten tutkajärjestelmissä.


title: Pääsiäisleipä

text: Pääsiäisleipä on leipää, jota syödään pääsiäisenä. Pääsiäisleipä tehdään vehnäjauhoista. Leipomoiden valmiit pääsiäislimput ovat yleensä makeita mausteisia sekaleipiä.


title: Algerian vaakuna

text:
Algerian vaakuna on Algerian symboli. Sen nykyinen muoto on otettu käyttöön 1976 ja sitä ennen se on muuttunut monta kertaa. Algerian vaakunassa on Islamin symbolit kuun sirppi ja viisisakarainen tähti. Vaakunan käsi on alueen perinteinen symboli, "Fatiman käsi". Nouseva aurinko kuvaa uutta aikaa ja vuoret Atlasvuoria. Vehnän tähkät kuvaavat maatalouden omavaraisuutta, laakerinlehti voittoa ja oliivipuun oksa Välimertä sekä berbereitä. Keltaiset ja ruskeat rakennukset kuvaavat Algerin Kasbahia, alueelle ominaista linnoitettua kaupunkia.
Vaakunan teksti الجمهورية الجزائرية الديمقراطية الشعبية (al-Jumhūriyya al-Jazā'iriyya
ad-Dīmuqrāţiyya aš-Ša'biyya) tarkoittaa maan virallista nimeä Algerian demokraattista kansantasavaltaa arabiaksi.


title: The Pick of Destiny

text: The Pick of Destiny on yhdysvaltalaisen rockyhtyeen, Tenacious D:n soundtrack-albumi. Albumin kappaleet on tehty elokuvaan "" ("Tenacious D in: The Pick of Destiny"). Albumi julkaistiin vuonna 2006 ja se saavutti sijan kahdeksan Billboardin listalla.


title: The Pick of Destiny

text: "The Pick of Destiny" on yhtyeen toinen albumijulkaisu sitten heidän vuonna 2001 julkaistun esikoisalbumin. Albumista julkaistiin sekä sensuroitu, että sensuroimattomaksi jäänyt, alkuperäinen versio. Molemmissa versioissa kuullaan dialoginpätkiä elokuvasta, joita tosin jouduttiin muokkaamaan sensuroituun versioon. Albumista julkaistiin myös rajoitettu erikoispainos, joka sisälsi levyn lisäksi julisteen, kahdeksan tarot-korttia, kolmiulotteisen kannen, sekä muovisen plektran, joka esiintyy elokuvassa. Mikäli kyseisen erikoispainoksen tilasi yhtyeen viralliselta sivustolta, sai mukaan vielä t-paidan.


title: The Pick of Destiny

text: Yhtyeen jäsenten, Jack Blackin ja Kyle Gassin lisäksi levyllä esiintyvät muun muassa Meat Loaf, Ronnie James Dio sekä Dave Grohl.


title: The Pick of Destiny

text: Ensimmäinen singlejulkaisu albumilta on "POD", jonka nimi on lyhenne sanoista "Pick of Destiny". Kappaleesta kuvattiin myös musiikkivideo. Kappaleesta "Classico" animoitiin Flashillä piirretty video. "Classicon" videon on tehnyt sama ryhmä, joka teki videon yhtyeen kappaleelle "Fuck Her Gently".


title: The Pick of Destiny

text: "The Government Totally Sucks" on ainoa kappale albumilta, joka ei esiinny itse elokuvassa. Sekin on kuitenkin nähtävissä elokuvan ekstroissa, poistetuissa kohtauksissa.


title: Lorenzin yhtälöt

text: Lorenzin yhtälöt ovat yksinkertainen kolmen kytketyn differentiaaliyhtälön ryhmä, jonka kehitti yhdysvaltalainen meteorologi Edward Lorenz vuonna 1963 tutkiessaan yksinkertaista mallia ilmakehän konvektiovirtauksista. Lorenzin yhtälöt ovat


title: Lorenzin yhtälöt

text: jossa "a" on Prandtlin luku ja "b" on Rayleighin luku (formula_2). Historialliseksi Lorenzin yhtälöt muodostuivat, kun havaittiin, että yhtälöitä käsittelevästä tietokonesimulaatioista saatiin jatkuvasti toisistaan poikkeavia tuloksia. Tämän ilmiön syyksi osoittautui, että mielivaltaisen pieni muutos yhtälönratkaisun alkuarvoissa johti täysin erilaiseen lopputulokseen. Osoittautui myös, että tätä alkuarvoherkkyyttä ei ole yhtälöiden yksinkertaisuudesta huolimatta mahdollista hävittää systeemistä mitenkään, vaan se on niille tyypillinen, "sisäänrakennettu" ominaisuus. Lorenzin yhtälöt ovat ensimmäinen tunnistettu tapaus kaoottisesta dynamiikasta. Lorenzin yhtälöiden kuvaaja, Lorenzin attraktori on muodostunut yhdeksi kaaosteorian symboleista.


title: Lorenzin yhtälöt

text: Yhtälöiden luonteen tunnistaminen oli tavallaan takaisku, sillä tutkimuksen tarkoituksena oli laatia pitkän aikavälin sääennustuksia ja tämän tavoitteen yhtälöiden käyttäytyminen osoitti periaatteessakin mahdottomaksi, sillä säämallin ratkaisemiseen vaadittavia mittauksia ei ole mahdollista suorittaa äärettömällä tarkkuudella. Myös alkuarvoherkän systeemin numeerinen laskenta on ongelmallista, sillä tietokone ei voi käsitellä muita kuin äärellisen pituisia desimaalilukuja.


title: Besarion Džugašvili

text: Besarion Džugašvili (, ; 1852 tai 1854 – 25. elokuuta 1909 Tbilisi) oli georgialainen suutari ja Josif Stalinin isä.


title: Besarion Džugašvili

text: Besarionin isoisä oli Zaza Džugašvili, joka oli kotoisin Gerin kylästä Gorin pohjoispuolelta. 1800-luvun puolivälissä Zaza osallistui talonpoikaiskapinaan Ananurissa, joka on pieni kunta Aragvijoen rannalla lähellä Geriä. Venäjän armeijan sotilaat kukistivat kapinan ja Zaza vangittiin yhdeksän muun kapinallisen kanssa. Hän onnistui pakenemaan Goriin, jossa hänet vangittiin uudelleen ja määrättiin maaorjaksi prinssi Eristavin kartanoon. Zaza järjesti useita kapinoita myös Eristavin mailla.


title: Besarion Džugašvili

text: Zazan vaimon nimi ja hänen lapsiensa lukumäärä on tuntematon. Yksi hänen pojistaan oli Besarionin isä Vano, joka työskenteli georgialaisen prinssin Badur Matšabelin viinitilan hoitaja Didi Lilon kylässä. Besarion syntyi luultavasti vuonna 1850 maaorjana Didi Lilon kylässä ja sai ortodoksisen kasvatuksen. Besarionilla oli veli Georgi, jonka rosvot tappoivat.


title: Besarion Džugašvili

text: Didi Lilossa asuneen Džugašvilien sukulaisperheen Arsošvilien mukaan Besarion ei voinut maksaa kolmen ruplan veroa, minkä takia hän joutui lähtemään työnhakuun Goriin. Siellä hän alkoi harjoittaa suutarin ammattia. Bessarion oli monikielinen ja puhui sujuvasti georgiaa, venäjää, turkkia ja armeniaa. Hän nai vuonna 1874 kuusitoistavuotiaan Jekaterina Geladzen, josta tuli myöhemmin Josif Stalinin äiti. Kaksi pariskunnan lapsista, Mihail ja Konstantin, menehtyivät lapsuusiällään. Voi olla, että perhe eli Didi Lilossa, mutta hieman ennen Josifin syntymää Jekaterina palasi Goriin. Myös Besarion lähti Goriin palaamatta enää koskaan synnyinseudulleen. Mies työskenteli lisäksi jonkin aikaa Tbilisissä.


title: Besarion Džugašvili

text: Besarion Džugašvili kärsi alkoholismista ja jätti perheensä Josifin ollessa alle kymmenvuotias. Besarionin kerrotaan riehuneen humalassa paikallisessa tavernassa. Poliisi oli tullut paikalle ja karkottanut hänet Gorista, minkä jälkeen Besarion todennäköisesti työskenteli kenkätehtaassa Tbilisissä. Poika ei tämän jälkeen ilmeisesti enää nähnyt isäänsä. Hän kuoli Tbilisin Mikaelin sairaalassa keuhkokuumeeseen ja tuberkuloosiin.


title: Gemma Ward

text: Gemma Louise Ward (s. 3. marraskuuta 1987 Perth) on australialainen huippumalli ja näyttelijä.


title: Gemma Ward

text: Ward syntyi Länsi-Australian Perthissä. Hän on Gary ja Claire Wardin toinen lapsi. Wardin isosisko Sophie oli myös malli, joka lopetti työn, koska katsoi sen olevan liian ikävystyttävää. Lisäksi Wardilla on kaksi nuorempaa kaksoisveljeä, Oscar ja Henry. Uransa alkuaikoina Ward asui New Yorkissa parhaan ystävänsä kanssa.


title: Gemma Ward

text: Ward halusi alun perin näyttelijäksi. Hän esiintyi ensimmäisen kerran kymmenvuotiaana koulunäytelmässä "Hannu ja Kerttu". Malliksi Ward päätyi vahingossa. Hänet löydettiin vuonna 2002, kun hän oli australialaiseen mallikilpailuun osallistuneiden ystäviensä seurassa. Lopulta hänet valittiin kisaan, muttei voittanut. Hänen hauras ja yksilöllinen ulkonäkönsä sai kuitenkin huomiota Vivien's Model Agencylta, joka teki hänelle mallikansion.


title: Gemma Ward

text: 15-vuotiaana Ward oli jo valloittanut Australian muotiviikot ja päässyt Italiaan tapaamaan Miuccia Pradaa.


title: Gemma Ward

text: Ward seurusteli näyttelijä Heath Ledgerin kanssa. Pari oli viettänyt joulun yhdessä kotikaupungissaan Perthissä ennen paluuta New Yorkiin, jossa Ledger kuoli tammikuussa 2008. Ward sai poikaystävänsä David Lettsin kanssa tyttövauvan joulukuussa 2013.


title: Gemma Ward

text: Englannin lisäksi Ward puhuu sujuvaa ranskaa, italiaa ja espanjaa. Lisäksi hän puhuu jonkin verran saksaa, japania, portugalia ja hollantia.


title: Gemma Ward

text: Gemma Ward nähtiin muotiraamattu "Voguen" kannessa ensimmäistä kertaa jo 16-vuotiaana (nuorin koskaan Yhdysvaltain Voguen kannessa nähty malli), kun hän poseerasi yhdessä Daria Werbowyn, Gisele Bündchenin, Natalja Vodjanovan ja Karolína Kurkován kanssa. Sen jälkeen hän on tehnyt töitä parhaille muotinimille – muun muassa Chanelille, Guccille, Versacelle, Yves Saint-Laurentille, Valentinolle ja Alexander McQueenille. Ward oli ensimmäinen "Teen Voguen" kannessa koskaan nähty malli ja ensimmäinen malli sitten Kate Mossin, joka on mainostanut Calvin Kleinin "Obsession Night for Men" -parfyymia. Vuonna 2005 hän esiintyi yli 20:llä New Yorkin catwalkilla suunnittelijoille kuten Vera Wang ja Oscar de la Renta. Vuoteen 2006 mennessä Wardista oli tullut Australian muotimaailman kirkkain tähti.


title: Gemma Ward

text: Wardia edustaa kuuluisa mallitoimisto IMG, joka on edustanut aikaisemmin muun muassa Tyra Banksia ja Heidi Klumia. Hän ansaitsee noin 10 000–20 000 dollaria näytöksestä ja noin 100 000 dollaria kampanjoista.


title: Gemma Ward

text: Ward on myös näytellyt elokuvissa. Hän esiintyi Toni Colletten ja Rhys Wakefieldin kanssa "The Black Balloonissa" sekä pienessä roolissa "The Strangers" -elokuvassa vuonna 2008. Hänellä oli pieni sivuosa merenneitona elokuvassa "" vuonna 2011. Vuonna 2013 Ward esiintyi elokuvassa "The Great Gatsby – Kultahattu".


title: Gemma Ward

text: Wardin mitat ovat 81–60-89. Hän on 178 cm pitkä, ja hänellä on vaaleat hiukset sekä siniset silmät.


title: Hyperreaaliluku

text: Hyperreaalilukujen järjestelmä on eräs tapa käsitellä äärettömiä ja äärettömän pieniä eli infinitesimaalisia kvantiteetteja. Hyperreaaliluvut tai epästandardit reaaliluvut, formula_1, ovat reaalilukujen formula_2 laajennus, joka sisältää suurempia lukuja kuin mikään muotoa


title: Hyperreaaliluku

text: Sellaiset luvut ovat äärettömiä ja niiden käänteisluvut on infinitesimaaleja. Termin "hyperreaali" esitteli Edwin Hewitt 1948.


title: Hyperreaaliluku

text: Reaalilukujen laajennukseen hyperreaalilukuihin kuuluvat siis tavallisten reaalilukujen lisäksi äärettömän suuret ja äärettömän pienet luvut eli infinitesimaalit. Nämä voidaan määritellä seuraavasti:


title: Hyperreaaliluku

text:
Nollasta eroava luku formula_4 on äärettömän tai infinitesimaalisen pieni eli siis infinitesimaali, jos
formula_5


title: Hyperreaaliluku

text: Kääntäen infinitesimaalin formula_4 käänteisluku formula_7 on äärettömän suuri tai ääretön tarkoittaen täsmällisesti, että formula_8


title: Hyperreaaliluku

text: Ja vastaavasti äärettömän formula_9 käänteisluku formula_10 on infinitesimaali.


title: Hyperreaaliluku

text: Hyperreaaliluvut noudattavat siirtoperiaatetta, Leibnizin heuristisen jatkuvuuden lain täsmällistä versiota. Siirtoperiaate sanoo, että väitteet formula_2:ssä ovat päteviä formula_1:ssä. Esimerkiksi, yhteenlaskun vaihdantalaki, formula_13, pätee hyperreaaliluvuille aivan kuin se pätee myös reaaliluvuille; kuten formula_2 on reaalisesti suljettu kunta, joka tarkoittaa vain yksinkertaisesti kuntaa, jolla on oleellisesti samat ominaisuudet kuin reaalilukujen kunnalla, siten on myös formula_1. Samoin kuten formula_16 kaikille kokonaisluvuille formula_17, on yhtä lailla voimassa formula_18 kaikille hyperkokonaisluvuille formula_19. Siirtoperiaate on Łośin teoreeman seuraus vuodelta 1955.


title: Hyperreaaliluku

text: Hyperreaalilukujen ja erityisesti siirtoperiaatteen sovellusta analyysin ongelmiin kutsutaan epästandardiksi analyysiksi. Yksi välitön sovellus on analyysin peruskäsitteiden kuten derivaatan ja integraalin määrittely jollakin tapaa yksinkertaisemmin. Täten formula_20:n derivaatta tulee muotoon formula_21 infinitesimaalille formula_22, missä formula_23 merkitsee funktion standardiosaa, joka liittää jokaiseen äärelliseen hyperreaalilukuun yksikäsitteisen äärettömän lähellä olevan reaaliluvun. Integraali määritellään vastaavasti sopivan äärettömän summan standardiosana.


title: Hyperreaaliluku

text: Differentiaali- ja integraalilaskentaa eli infinitesimaalilaskentaa enteilivät jo Arkhimedeen (noin 250 eaa.) käyttämät menetelmät (esimerkiksi tyhjennysmenetelmä) antiikin Kreikan aikana. Infinitesimaalin idealla, mutta myös epäilyllä infinitesimaaleihin liittyvien argumenttien luotettavuudesta, on pitkä historia alkaen jo antiikin Kreikan matemaatikoista. Infinitesimaalin tunsi jo Arkhimedes, mutta infinitesimaalin käsite oli hänen mielestään siinä määrin epätyydyttävä, että hän korvasi infinitesimaalin käytön matemaattisissa todistuksissa muilla menetelmillä kuten ekshaustio- eli tyhjennysmenetelmällä, jolla voidaan muodostaa täsmällisiä todistuksia ja määrittää pinta-aloja ja tilavuuksia tarvitsematta mennä varsinaisesti infinitesimaaleihin, raja-arvoihin tai muihin äärettömyyttä käyttäviin prosesseihin.


title: Hyperreaaliluku

text:
Historiallisesti differentiaali- ja integraalilaskennan katsotaan kehittäneen Gottfried Leibniz ja Isaac Newton toisistaan riippumatta 1600-luvun lopulla. Molempien käyttämät päättelyt perustuivat infintesimaalin käsitteeseen, joka esiteltiin suuruutena, joka on pienempi kuin mikä tahansa positiivinen luku olematta silti nolla. Funktion formula_20 derivaatta määriteltiin tuolloin seuraavasti:
formula_25. (*)


title: Hyperreaaliluku

text: Isaac Newton puhui derivaatan eli hänen terminologiansa mukaan fluksionin ideasta lopullisena yhteytenä häviävien osien välillä. Infinitesimaali oli kuitenkin käsitteenä epäselvä eikä sitä ei ollut määritelty täsmällisesti, minkä vuoksi eri matemaatikot ymmärsivät infinitesimaalin käsitteen eri tavoin.


title: Hyperreaaliluku

text: Tästä huolimatta markiisi Guillaume de l’Hôpital otti infinitesimaalin kuitenkin täyteen käyttöön ja julkaisi ensimmäisen infinitesimaalilaskennan oppikirjan.


title: Hyperreaaliluku

text:
Infinitesimaalin käsitteen epätäsmällisyyteen kohdistettiin kuitenkin kritiikkiä, ja se huipentui piispa George Berkeleyn kritiikkiin, jonka hän esitti kirjansa The Analyst (1734) loppusanoissa:
"And what are these Fluxions? The Velocities of evanescent Increments? And what are these same evanescent Increments? They are neither finite Quantities nor Quantities infinitely small, nor yet nothing. May we not call them the Ghosts of departed Quantities?" eli suomeksi
"Ja mitä ovat nämä fluksiot? Kadonneiden lisäysten nopeuksia? Ja mitä ovat nämä samat kadonneet lisäykset?
Ne eivät ole äärellisiä kvantiteetteja, eivät äärettömän pieniä kvantiteetteja, eivät vielä mitään.
Eikö meidän pitäisi kutsua niitä menneiden kvantiteettien haamuiksi?".
Berkeleyn mielestä sama kritiikki, joka kohdistetaan teologeihin, jotka pohdiskelevat epätäsmällisiä ja määrittelemättömiä asioita kuten enkeleitä tulisi kohdistaa infinitesimaalin takia myös matemaatikoihin, joiden pitäisi edustaa eksaktia tiedettä. Piispa Berkeley ja infinitesimaalin epätäsmällisyyden vastustajat olivat oikeassa eli infinitesimaalin käsitettä ei oltu hyvin määritelty ja siinä oli ristiriitoja. Otetaan näistä ristiriidoista esimerkiksi funktion formula_26 derivaatan laskeminen:
Käytetään derivaatan laskemiseksi Leibnizin ja Newtonin aikaista derivaatan määritelmää (*):


title: Hyperreaaliluku

text: formula_27 ja funktion formula_26 derivaatta on tunnetusti formula_29 nykyaikaisten menetelmien pohjalta.


title: Hyperreaaliluku

text: Eli siis formula_30, joka on ristiriita ( formula_31 on infinitesimaali, joka on pienempi kuin mikä tahansa positiivinen luku, mutta ei ole nolla). Tämä tarkoittaisi sitä, että infinitesimaaleilla ei voitaisi laskea samalla tavoin kuin tavallisilla äärellisillä luvuilla.


title: Hyperreaaliluku

text: Näiden ristiriitojen vuoksi infinitesimaalin käsitettä yritettiin määritellä täsmällisesti, jota yritti muun muassa A. L. Cauchy siinä onnistumatta. Mutta Cauchy kuitenkin väitti, että infinitesimaalin avulla voitaisiin todistaa, että jos formula_32 on jono jatkuvia funktioita sellaisia, että formula_33 kaikilla formula_34 niin silloin funktio formula_35 olisi jatkuva. Tämä ei kuitenkaan pitäisi paikkaansa, vaan todellisuudessa tulokseen vaadittaisiin, että formula_32 suppenee tasaisesti. Tämä sekaannus antaa aiheen ajatella, että infinitesimaaleja ei tarkkaan ottaen pitäisi käyttää ollenkaan.


title: Hyperreaaliluku

text: Myöhemmin 1800-luvulla muun muassa Karl Weierstrass määritteli differentiaali- ja integraalilaskennan käsitteet kuten raja-arvo ja reaaliluku täsmällisesti. Kun raja-arvo oli määritelty täsmällisesti, derivaatta voitiin määritellä sen avulla tarkasti käyttämättä infinitesimaaleja.


title: Hyperreaaliluku

text: Tämän analyysin aritmetisoinniksi kutsutun historiallisen vaiheen myötä infinitesimaalin käsite poistuikin tarkasta teoreettisesta käytöstä turhana ja sekavana. Tästä huolimatta infinitesimaalia käytettiin kuitenkin tehokkaana ajattelun työvälineenä sen intuitiivisuuden vuoksi esimerkiksi hahmotettaessa mielessä miten koulusta tuttu pyörähdyskappale lasketaan. Tällaiseen tarkoitukseen infinitesimaalin käsite oli sopiva, joten mitä väliä vaikka se oli epätäsmällinen. Ankaran täsmälliseen teoreettiseen käyttöön se ei kuitenkaan enää kelvannut, vaan infinitesimaalien käytön oli korvannut raja-arvon täsmällinen formula_37-määritelmä.


title: Hyperreaaliluku

text: Infinitesimaali teki kuitenkin paluun täsmälliseen matematiikkaan 1960-luvulla, jolloin Abraham Robinson julkaisi kirjansa Non-standard analysis, jossa hän osoitti, että infinitesimaali voitiin sittenkin määritellä täsmällisesti ja on olemassa tavallisten eli standardien äärellisten reaalilukujen laajennus, jossa on äärettömän pieniä lukuja eli infinitesimaaleja ja äärettömän suuria lukuja ja tämä reaalilukujen laajennus noudattaa lisäksi tavallisia reaalilukujen laskulakeja. Aksiomatisoimalla infinitesimaalit Robinson antoi oikeutuksen niiden täysimittaiselle käytölle matematiikassa ja toteutti samalla Leibnizin vanhan idean. Robinsonin määrittelemä infinitesimaali oli sopusoinnussa myös Karl Weierstrassin raja-arvon formula_37-määritelmän kanssa. Tätä Robinsonin konstruoimaa reaalilukujen joukon laajennusta kutsutaan hyperreaalilukujen joukoksi.


title: Hyperreaaliluku

text: Hyperreaalilukujen käsittely voitaisiin aloittaa melko suoraan pitämällä reaalilukujen ominaisuudet tunnettuina reaalilukujen aksioomien pohjalta, koska hyperreaaliluvut muodostavat reaalisesti suljetun kunnan eli sen ominaisuudet periytyvät reaaliluvuilta itseltään. Mutta hyperreaaliluvut voidaan myös konstruoida luonnollisista luvuista alkaen. Luonnollisista luvuista lähtien tehdyn konstruktion etuja ovat ainakin ne, että saadaan parempi kuva siitä, mitä hyperreaaliluvut oikeastaan täsmällisesti ottaen ovat ja nähdään hyperreaalilukujen konstruointi luonnollisista luvuista lähtevän laajentumisprosessin yhtenä vaiheena, joka on jollakin tavoin analoginen aikaisempien laajentumisvaiheiden kanssa.


title: Hyperreaaliluku

text: Luonnollisten lukujen joukkoa voidaan laajentaa ottamalla lähtökohdaksi vaikkapa yhtälön ratkaisun. Yhtälö formula_39 ei ratkea aina luonnollisten lukujen formula_40 joukossa, vaan se täytyy laajentaa kokonaislukujen joukoksi formula_41, jossa yhtälö ratkeaa aina. Ja edelleen yhtälö formula_42 ei ratkea aina kokonaislukujen joukossa, vaan se on laajennettava rationaalilukujen formula_43 joukoksi. Konstruktiot voidaan tehdä tarkasti ekvivalenssirelaation avulla, mutta yksityiskohdat sivuutetaan.


title: Hyperreaaliluku

text: Esitetään seuraavaksi hyperreaalilukujen käsittelyssä tarvittavat tärkeät käsitteet ja tulokset:


title: Hyperreaaliluku

text:
Konstruoidaan seuraavaksi Cantorin menetelmällä Dedekind-täydellinen Arkhimedeen ehdon täyttämä järjestetty reaalilukujen kunta rationaaliluvuista formula_51.
Merkitään C:llä rationaalilukujen Cauchyn jonojen joukkoa. Jos jonot formula_52, niin silloin sanotaan, että ne ovat ekvivalentit ja merkitään formula_53. Voidaan tarkistaa välittömästi, että kyseessä on ekvivalenssirelaatio.


title: Hyperreaaliluku

text: Määritellään, että reaaliluvut ovat rationaalilukujen Cauchy-jonojen ekvivalenssiluokkia edellä määritellyn ekvivalenssirelaation formula_54 suhteen eli siis formula_55 sisältävä ekvivalenssiluokka. Näille reaaliluvuiksi määritellyille ekvivalenssiluokille voidaan määritellä tutut reaalilukujen laskutoimitukset ja osoittaa, että ne ovat hyvinmääritellyt eli laskutoimituksen lopputulos ei riipu ekvivalenssiluokkien edustajien valinnasta.


title: Hyperreaaliluku

text: Konstruktioprosessissa formula_56 uusi laajempi rakenne on aina jollain tapaa "täydellisempi" kuin edellinen: formula_57:ssä ei onnistu aina vähennyslasku, mutta formula_58:ssa onnistuu; formula_58:ssa taas jakolasku on ongelmallinen, mikä taas korjaantuu formula_51:ssa; formula_51 taas ei ole Cauchy-täydellinen, mutta formula_2 on. Mutta sitten herää vielä kysymys, että onko mahdollista formula_2:n olevan Dedekind-täydellisyydestään huolimatta vielä jotenkin "epätäydellinen"? Sellaiseksi puutteeksi voitaisiin lukea vaikkapa se, että formula_2:ssä ei ole olemassa pienintä positiivista reaalilukua. Tätä voidaan yrittää ratkaista niin, että lisätään formula_2:ään uusia infinitesimaalisisa alkiota, jotka ovat pienempiä kuin mikä tahansa reaaliluku.


title: Hyperreaaliluku

text:
Konstruoidaan siis seuraavaksi hyperreaaliluvut reaaliluvuista käsin. Tavoitteena on määritellä hyperreaaliluvut reaalilukujen ekvivalenssiluokkina eli samalla periaatteella, millä aiemmatkin lukukonstruktiot on tehty. Olkoon siis formula_66 ääretön jono reaalilukuja. Tätä varten vaaditaan, että jokaisella reaaliluvulla formula_67 joukko formula_68 on riittävän suuri. On osoittautunut, että joukko on riittävän suuri, jos se kuuluu riittävän suurien joukkojen kokoelmaan nimeltä filtteri formula_69:
Lisäksi, jos pätee ehto
niin silloin formula_69 on ultrafiltteri.


title: Hyperreaaliluku

text: Muita tärkeitä käsitteitä tässä yhteydessä ovat:


title: Hyperreaaliluku

text: Seuraavaksi voidaankin jo esittää hyperreaalilukujen konstruktio ultrapotenssimenetelmällä:


title: Hyperreaaliluku

text:
Jokaista reaalilukua formula_90 vastaa hyperreaalilukujen joukossa oleva ekvivalenssiluokka formula_91. Muotoa
formula_92 olevaa hyperreaalilukua sanotaan standardiksi hyperreaaliluvuksi. Hyperreaaliluvut, jotka eivät ole standardeja ovat epästandardeja hyperreaalilukuja eli siis kaikki joukon formula_93 alkiot.
Epästandardit hyperreaaliluvut ovat siis niitä varsinaisia hyperreaalilukuja, jotka sisältävät jollain tavalla äärettömyyden. Ne voivat olla joko äärettömiä, äärellisiä tai infinitesimaalisia:


title: Hyperreaaliluku

text: Tässä esityksessä jokainen reaaliluku formula_34 on samastettu vastaavalla standardin hyperreaaliluvun formula_101 kanssa, joka on vakiojonon formula_102 ekvivalenssiluokka. Tällaisella luonnollisella samaistuksella formula_2 on formula_1 :n alikunta.


title: Hyperreaaliluku

text:
Hyperreaaliluvut formula_34 ja formula_106 ovat äärettömän eli infinitesimaalisen lähellä toisiaan, jos erotus formula_107 on infinitesimaali. Tällöin voidaan merkitä formula_108. On myös voimassa lause, joka vaikuttaa intuitiivisesti olevan tosi ilman sen täsmällistä todistamista:
Jos formula_34 on äärellinen hyperreaaliluku, on olemassa yksikäsitteinen reaaliluku formula_110. Tämän jälkeen voidaan määritellä:


title: Hyperreaaliluku

text: Hyperreaalilukujen formula_1 äärelliset alkiot formula_69 muodostavat renkaan ja sen yksikäsitteinen maksimaalinen ihanne formula_126 koostuu formula_1:n infinitesimaaleista; osamäärärengas formula_128 on isomorfinen reaalilukujen kanssa. Tästä saadaan homomorfismi formula_129, jonka ydin koostuu infinitesimaaleista ja joka kuvaa jokaisen formula_69:n alkion formula_34 yksikäsitteiseksi reaaliluvuksi formula_117, joka eroaa formula_34:stä infinitesimaalisen vähän ja tämä infinitesimaalinen erotus on ihanteessa formula_126. Toisin sanoen jokainen äärellinen epästandardi hyperreaaliluku on äärimmäisen lähellä jotain yksikäsitteistä reaalilukua; tarkemmin jos formula_34 on äärellinen epästandardi hyperreaaliluku, niin on olemassa yksikäsitteinen reaaliluku formula_136 sellainen, että formula_137 on infinitesimaali. Reaaliluku formula_136 on formula_34:n standardiosa eli intuitiivisesti sama kuin hyperreaaliluvun formula_34 lähin reaaliluku lukusuoralla. Homomorfismi on järjestyksen säilyttävä ja käyttäytyy hyvin algebrallisesti ja järjestysteoreettisesti.Hyperreaalilukujen järjestelmän ideana on laajentaa reaaliluvut formula_2 järjestelmäksi formula_1, johon kuuluvat infinitesimaaliset ja äärettömät luvut ja jossa kaikki algebran aksioomat olisivat voimassa. Eli siis mikä tahansa väite muodossa "jokaiselle luvulle formula_34...", joka on tosi reaaliluvuille, olisi tosi myös hyperreaaliluvuille. Esimerkiksi aksioomaa, joka sanoo, että "jokaiselle luvulle formula_151" voitaisiin yhä soveltaa. Sama olisi tosi useamman luvun kvantifioinneille, esim., "jokaiselle luvulle formula_152." Tätä ominaisuutta kuljettaa väitteet reaaliluvuilta hyperreaaliluvuille kutsutaan siirtoperiaatteeksi. Kuitenkin väitteet muodossa "jokaiselle lukujen joukolle formula_126 ..." eivät siirry. Ainoat eroavat ominaisuudet hyperreaalilukujen ja reaalilukujen välillä ovat ne, jotka pohjautuvat joukkojen yli kvantifiointiin tai muuhun korkeampaan rakenteeseen kuten funktioihin ja relaatioihin, jotka tyypillisesti konstruoidaan joukkojen avulla. Jokaisella reaalisella joukolla, funktiolla ja relaatiolla on luonnollinen hyperreaalinen laajennuksensa, joka täyttää samat ominaisuudet.


title: Hyperreaaliluku

text: Siirtoperiaate ei kuitenkaan tarkoita, että formula_2 and formula_1 käyttäytyisivät täysin samanlaisesti. Esimerkiksi, formula_1:ssä on olemassa sellainen olio formula_157 , että


title: Hyperreaaliluku

text: Merkinnät ei-reaalisille kvantiteeteille ilmestyivät analyysin historiassa kahdessa kontekstissa: infinitesimaaleina kuten formula_31 ja symbolina formula_161, käytettynä esimerkiksi epäoleellisten integraalien integrointirajoina.


title: Hyperreaaliluku

text: Esimerkkinä siirtoperiaatteesta: väite, että jokaiselle nollasta eroavalle luvulle formula_162, joka on tosi jokaiselle reaaliluvulle ja joka on siirtoperiaatteen vaatimassa muodossa on tosi myös hyperreaaliluvuille. Tämä osoittaa, ettei ole mahdollista käyttää sellaista geneeristä eli yleisluontoista symbolia kuten formula_161 kaikille hyperreaalisille kvantiteeteille hyperreaalisessa järjestelmässä; äärettömät kvantiteetit eroavat suuruudeltaan muista äärettömistä kvantiteeteista ja infinitesimaalit muista infinitesimaaleista.


title: Hyperreaaliluku

text: Vastaavasti sopimuksen formula_164 käyttö on epävalidia, koska siirtoperiaatteessa nollalla jakamista ei ole määritelty. Tarkka vastine tällaiselle laskelmalle olisi, että jos formula_4 on infinitesimaali sitten formula_166 on ääretön.


title: Hyperreaaliluku

text: Jokaiselle äärelliselle hyperreaaliluvulle formula_34 määriteltiin sen standardiosa formula_136 yksikäsitteisenä reaalilukuna, joka eroaa formula_34:stä ainoastaan infinitesimaalisesti. Funktion formula_170 derivaattaa ei määritellä tavalliseen tapaan muodossa formula_171 vaan formula_171:n standardiosana.


title: Hyperreaaliluku

text: Etsitään esimerkiksi funktion formula_26 derivaatta formula_174. Olkoon formula_31 infinitesimaali. Sitten


title: Hyperreaaliluku

text: Standardiosan käyttö derivaatan määritelmänä on tarkka vaihtoehto perinteiselle infinitesimaalin neliön laiminlyömiselle. Yllä olevan differentioinnin kolmannen rivin jälkeen, tyypillinen metodi Newtonista läpi 19:n vuosisadan on yksinkertaisesti hylätä formula_176 termi. Hyperreaalisessa järjestelmässä formula_177, koska formula_31 on nollasta eroava ja siirtoperiaatetta voidaan soveltaa väitteeseen, että minkä tahansa nollasta eroavan luvun neliö on nollasta eroava. Kuitenkin infinitesimaali formula_176 on äärettömän pieni verrattuna toiseen infinitesimaaliin formula_31; tämä tarkoittaa, että hyperreaalinen järjestelmä sisältää infinitesimaalisten kvantiteettien hierarkian.


title: Richard Edward Taylor

text: Richard Edward Taylor CC, FRS, FRSC, (2. marraskuuta 1929 – 22. helmikuuta 2018) oli kanadalais-yhdysvaltalainen fyysikko. Hän oli mukana löytämässä kokeellisia todisteita kvarkkien olemassaolosta Stanfordin hiukkaskiihdyttimen avulla. Vuonna 1990 hän sai Nobelin fysiikanpalkinnon yhdessä Jerome Isaac Friedmanin ja Henry Way Kendallin kanssa saavutuksistaan, jotka koskivat elektronien epäelastista sirontaa atomiydinten tutkimuksessa.


title: Richard Edward Taylor

text: Taylor suoritti perustutkintonsa Albertan yliopistossa Kanadan Edmontonissa, ja väitteli Stanfordin yliopistossa, missä hän pääsi työskentelemään Hiukkaskiihdytinkeskuksessa (Stanford Linear Accelerator Center eli SLAC). Vuoden 1971 hän vietti apurahan turvin Euroopassa CERNissä. Vuosina 1982–1986 Taylor oli SLACin tutkimusjohtajana, mutta palasi aktiivisen tutkimustyön pariin.


title: Isomerimetso

text: Isomerimetso ("Phalacrocorax perspicillatus") oli isokokoinen Beringinmeren alueella elänyt merimetsolaji, joka tapettiin sukupuuttoon 1800-luvulla.


title: Isomerimetso

text: Isomerimetso oli suurin tunnettu merimetsolaji, joka painoi 5–7 kilogrammaa. Se oli lähes lentokyvytön, maallakin hitaasti liikkuva lintulaji, joka ei oppinut pelkäämään ihmistä. Väritykseltään se oli musta, leukapielessä oli valkea laikku, samoin reiden sivulla. Ilmeisesti se oli erinomainen uimari.


title: Isomerimetso

text: Isomerimetso eli Beringinmeren saarilla, lähinnä Beringinsaarella ja muilla Komendöörinsaarilla, jotka ovat maantieteellisesti Aleuttien saariston läntisimmät saaret lähellä Kamtšatkan niemimaata. Saaret ovat täysin puuttomia. Lajin ”löysi” saksalainen luonnontutkija Georg Wilhelm Steller vuonna 1741 ollessaan Vitus Beringin johtaman retkikunnan mukana palaamassa Alaskaan suoritetulta tutkimusmatkalta. Tieto alueen rikkaasta valas-, naali- ja stellerinmerilehmäkannasta levisi nopeasti valaanpyytäjien ja turkismetsästäjien keskuuteen, ja muutamien seuraavien vuosikymmenten aikana laivasto toisensa jälkeen kävi pyytämässä helppoa saalista. Isomerimetsoja tapettiin ruoaksi, sillä Stellerin sanoin ”yhdestä isomerimetsosta riitti syötävää kolmelle miehelle”. Niitä tapettiin myös höyhenpuvun takia.


title: Isomerimetso

text: Isomerimetsot vähenivät niin, että vuoden 1850 paikkeilla viimeiset yksilöt elivät pienellä Arij Kamenin saarella (Арий Камень) Beringinsaaren luoteiskärjessä. Sieltäkin ne joko kuolivat tai tapettiin pian sukupuuttoon. Norjalaisen luonnontutkijan Leonhard Hess Stejnegerin vieraillessa alueella vuonna 1882 hänelle kerrottiin, että viimeiset isomerimetsot elivät siellä noin 30 vuotta sitten. Runsaassa sadassa vuodessa laji oli hävitetty koko maailmasta.


title: Isomerimetso

text: Maailman museoissa on säilynyt seitsemän isomerimetsoyksilön ruumista, joista yksi on Helsingin luonnontieteellisessä keskusmuseossa.


title: Super Bowl XLI

text: Super Bowl XLI oli järjestyksessään 41. Super Bowl, joka pelattiin 4. helmikuuta 2007 paikallista aikaa Dolphin Stadiumilla Miami Gardensissa, Floridan osavaltiossa. Ottelussa kohtasivat kauden 2006–07 American Football Conferencen (AFC) ja National Football Conferencen (NFC) voittajat Indianapolis Colts ja Chicago Bears.


title: Super Bowl XLI

text: AFC South -lohkon voittanut Indianapolis Colts kukisti Kansas Cityn, Baltimoren ja New England Patriotsin. NFC North -lohkon voittanut Chicago Bears pääsi finaaliin voittaen Seattle Seahawksin ja New Orleans Saintsin.


title: Super Bowl XLI

text: Ottelun ennakkoasetelma oli vahvan hyökkäysjoukkueen (Colts) ja vahvan puolustavan joukkueen (Bears) kohtaaminen. Kumpikin joukkue oli pelannut pitkään ilman NFL:n mestaruutta. Chicago Bearsin edellisestä Super Bowl -voitosta oli 21 vuotta, mutta Coltsin edellisen Super Bowl -voiton aikaan vuonna 1971 joukkueen ja sen kotikaupungin nimessä oli Indianapolisin sijaan Baltimore.


title: Super Bowl XLI

text: Super Bowl XLI teki historiaa lajin ja loppuottelun monella osa-alueella. Ottelussa oli ensimmäistä kertaa Super Bowlin historiassa vastakkain on kaksi afroamerikkalaista päävalmentajaa: Coltsin valmentaja Tony Dungy ja Bearsin Lovie Smith. Super Bowlin voittajajoukkueen päävalmentaja oli luonnollisesti ensimmäistä kertaa afroamerikkalainen. Super Bowl XLI oli myös ensimmäinen uudelle NFL:n komissaarille Roger Goodellille, joka korvasi syyskuussa 2006 tehtävässään 16 vuotta toimineen Paul Tagliabuen. Ottelun tuomaristossa oli ensimmäistä kertaa veljespari.


title: Super Bowl XLI

text: Sää ei suosinut loppuottelijoita: Super Bowl XLI oli historian ensimmäinen sateessa pelattu Super Bowl. Miamin puhtaanapitolaitos esitti paikallisille televisionkatsojille erikoisen toiveen: ihmisiä kehotettiin välttämään WC:n käyttöä pelin puoliajalla.


title: Super Bowl XLI

text: Super Bowl XLI sai todella erikoisen alun, kun Chicago Bearsin kulmapuolustaja ja potkunpalauttaja Devin Hester kuljetti pallon avauspotkun jälkeen koko kentän läpi ja teki touchdownin, kun peliä oli ehditty pelata vasta 14 sekuntia. Pelin alkua sävyttivät sateesta ja jännityksestä johtuen lukuisat pallonmenetykset eli ns. "rähmäykset". Colts sai kuitenkin hyökkäyspelinsä toimimaan ja puoliajalle mentiin Coltsin johdossa 16–14. Bearsin hyökkäysvuorot olivat lyhyitä ja se pysyi pelissä mukana lähinnä Coltsin virheiden avulla.


title: Super Bowl XLI

text: Toisella puoliajalla ottelun luonne säilyi samana. Indianapolis Colts piti pitkään palloa pelaten enimmäkseen kahden vuorottelevan keskushyökkääjän (Joseph Addai ja Dominic Rhodes) taktiikalla peliaikaa kuluttavia ja puolustusta väsyttäviä juoksupelejä. Lisäksi Coltsin pelinrakentaja Peyton Manning käytti hyväkseen Bearsin puolustustaktiikkaa ja Cover 2 -muodostelmaa, joka avasi tilaa keskushyökkääjien ja laitahyökkääjien lyhyille heittokuvioille puolustuksen linjan ja tukimiesten väliin.


title: Super Bowl XLI

text: Chicago Bearsin hyökkäyspeli oli vaisua Indianapolis Coltsin runkosarjan lopussa paljon parjatun puolustuksen keskittyessä pysäyttämään Bears-keskushyökkääjät Cedric Benson ja Thomas Jones. Bensonin loukkaannuttua jo ensimmäisellä neljänneksellä vastuu juoksupeleissä siirtyi kokonaan Jonesin harteille. Yhtä pitkää, Jonesin 52 jaardin juoksua lukuun ottamatta Bearsin hyökkäyspeli takelteli ja hyökkäysvuorot olivat lyhyitä päättyen joko lentopotkuun tai pallonmenetykseen. Bearsin pelinrakentaja Rex Grossman pelasi heikon ottelun: lopulta kaksi syötönkatkoa kahdessa minuutissa neljännellä neljänneksellä tilanteessa 22-17 pilasivat takaa-ajoasemaan joutuneen Bearsin mahdollisuudet viimeiseen rynnistykseen.


title: Super Bowl XLI

text: Bears teki ensimmäisellä neljänneksellä 14 pistettä ja seuraavilla kolmella neljänneksellä vain 3 pistettä.


title: Super Bowl XLI

text: Indianapolis Colts voitti ottelun pistein 29–17. Super Bowlin parhaaksi pelaajaksi valittiin Indianapolis Coltsin pelinrakentaja Peyton Manning.


title: Savupiippu

text: Savupiippu on tulisijoihin ja höyrykattiloihin liittyvä hormirakennelma, jonka kautta tulisijassa syntyvät palokaasut ja savu poistuvat. Varsinkin tulisijojen savupiipuissa on sääsuojana piipunhattu.


title: Savupiippu

text: Savupiipun malli ja koko riippuvat täysin siitä tulisijasta, jota varten se rakennetaan. Tulipesän koko ja malli ratkaisevat piipun ja sen hormiston koon ja mitoituksen.


title: Savupiippu

text: Höyrykattiloiden savupiipuissa on yleensä kattilan tuottamalla höyryllä toimiva, ejektoriperiaatteeseen perustuva apulietsoin, jonka tehtävä on lisätä vetoa tarpeen vaatiessa; sitä käytetään, kun halutaan poistaa kattilan tulipesässä polttoaineesta kehittyvät palokaasut, jotka saattavat aiheuttaa leiskahduksen eli eräänlaisen kaasuräjähdyksen, kun tulipesän luukku avataan polttoaineen lisäämistä varten.


title: Savupiippu

text: Vastaava koneisto on myös höyrylaivoissa, tosin mitoitus on huomattavasti suurempi. Höyrylaivojen savupiippujen vieressä on yleensä myös eteenpäin suunnatut ilmastointitorvet eli raakkitorvet. Ne hoitavat kahdenlaista tehtävää: paitsi kattilahuoneen ilmastointia, niiden kautta nostetaan erillisellä vinssillä kannelle myös kuonanpoistossa irrotettu tuhka ja kuona, joka sitten kaadetaan mereen partaalle asennetun tuhkakourun kautta.


title: Savupiippu

text: Höyryvetureiden koneistoon kuuluu erillinen, savupiipun kanssa yhteiseksi kokonaisuudeksi rakennettu poistohöyryllä toimiva vetopuhallin, joka säätelee tulipesän vetoa suurin piirtein automaattisesti höyrynkulutuksen mukaan.


title: Savupiippu

text: Laivoissa savupiipun yhteyteen sijoitetaan usein myös höyryvihellin ja varoventtiili.


title: Savupiippu

text: Höyryveturien savupiiput ovat joko puulämmitteisiin tarkoitettuja, kipinät sammuttavalla piippuosalla varustettuja halkopiippuja tai hiilipoltolle tarkoitettuja suoria hiilipiippuja, ”saappaanvarsia”.


title: Savupiippu

text: Savupiippua käytetään myös lämmityskattiloissa.


title: Savupiippu

text: Tehtaissa ja höyryvoimaloissa käytetään jopa eräänlaiseksi tunnusmerkiksi muodostunutta korkeata savupiippua, joka antaa parhaan vedon ilman erityislaitteita.


title: Savupiippu

text: Ydinvoimaloiden korkeat yksittäiset savupiipun kaltaiset piippurakenteet ovat jäähdytystorneja.


title: Mário Zagallo

text: Mário Jorge Lobo Zagallo (s. 9. elokuuta 1931 Maceió, Alagoasin osavaltio Brasilia) on entinen jalkapalloilija ja jalkapallovalmentaja. Zagallo on libanonilaistaustainen. Hän voitti ensimmäisenä maailmanmestaruuden sekä pelaajana että valmentajana. Hän on myös ainoa ihminen, joka on esiintynyt viisi kertaa MM-loppuottelussa sekä on ainut, joka on voittanut neljästi MM-loppuottelussa.


title: Mário Zagallo

text: Mário Zagallo, lempinimeltään "Velho lobo" eli "Vanha susi", aloitti uransa 16-vuotiaana Américassa vuonna 1948, mutta siirto Flamengoon osoittautui edistysaskeleeksi uran kannalta. Flamengon riveissä tuli kolme Rio de Janeiron osavaltiomestaruutta vuosina 1953–55. Vuonna 1958 hän siirtyi Botafogoon, jossa tuli kaksi Rio de Janeiron mestaruutta lisää (1961 ja 1962) ja samana vuonna hänet valittiin myös Brasilian jalkapallomaajoukkueen mukana Ruotsin MM-kisoihin. Avaukseen Zagallo pääsi kuitenkin loukkaantumisten myötä. Heti ensimmäisessä ottelussa Paraguayta vastaan Zagallo teki kaksi maalia ja osoittautui avauskokoonpanopaikan arvoiseksi. Brasilia voitti kisoissa maailmanmestaruuden. Zagallon toinen maailmanmestaruus tuli pelaajana heti seuraavissa kisoissa vuonna 1962. Mário Zagallo esiintyi Brasilian maajoukkueessa pelaajana 37 kertaa ja teki niissä kuusi maalia. Pelaajauran hän lopetti vuonna 1965.


title: Mário Zagallo

text: Pelaajauran päätyttyä Mário Zagallo aloitti Botafogon juniorivalmentajana. Heti seuraavana vuonna hän siirtyi seurajoukkueen peräsimeen ja valmensi sen osavaltiomestaruuksiin vuosina 1967 ja 1968. Brasilian maajoukkueen valmentajaksi Zagallo pääsi vuonna 1970 ennen Meksikon MM-kisoja, kun edellinen valmentaja João Saldanha oli saanut potkut. Zagallo valmensi "brassit" maailmanmestaruuteen ja hänestä tuli ensimmäinen, joka voitti jalkapallon maailmanmestaruuden sekä pelaajana että valmentajana. Pelaajana Mário Zagallo ei koskaan ollut todella suosittu Brasiliassa, koska häntä pidettiin liian eurooppalaistyylisenä, mutta valmentajana tullut MM-kulta nosti Zagallon suosiota. Suosio lopahti kuitenkin vuoden 1974 kisojen jälkeen, kun Brasilia jäi neljänneksi. Zagallon pesti Brasilian peräsimessä loppui ja hän aloitti arabivaltioiden kiertueen. Hän valmensi Kuwaitin, Saudi-Arabian ja Arabiemiirikuntien jalkapallomaajoukkueita. Arabiemiirit Zagallo valmensi vuoden 1990 MM-kisoihin, mutta sai potkut ennen lopputurnausta.


title: Mário Zagallo

text:
Vuonna 1991 Mário Zagallo aloitti Brasilian maajoukkueen valmennuspäällikkönä ja MM-kultaa tuli jälleen vuoden 1994 kisoissa. Kisojen jälkeen hän siirtyi päävalmentajan paikalle ja luotsasi "brassit" vuoden 1998 kisoissa loppuotteluun, mutta Ranska vei maailmanmestaruuden. Zagallo jätti Romárion valitsematta kisajoukkueeseen, jonka jälkeen Romário laittoi Zagallon kuvan ravintolansa oveen.
Vuonna 2002 Brasilia pelasi näytösottelun Etelä-Koreaa vastaan ja Zagallo nimettiin otteluun Brasilian päävalmentajaksi. Ottelu oli tarkoitettu Zagallon jäähyväisotteluksi, mutta jo seuraavana vuonna Zagallo palasi Brasilian maajoukkueen valmennuspäälliköksi.


title: Mário Zagallo

text: Brasilian maajoukkueen peräsimessä Mário Zagallo teki vakuuttavaa jälkeä. Hän valmensi 154:ssä maaottelussa, joista Brasilia voitti 110 ja hävisi vain 11. Myös seuratasolla tuli menestystä. Zagallo valmensi kaikkia neljää Rio de Janeiron suurseuraa ja kaikkien muiden peräsimessä tuli mestaruuksia paitsi CR Vasco da Gamassa. Zagallon mukaan on nimetty Maceión kaupungin jalkapallostadion Arena Zagallo.


title: Jekaterina Geladze

text: Jekaterina Giorgis asuli Džugašvili (o.s "Geladze")(georgiaksi:ეკატერინე გიორგის ასული ჯუღაშვილი)(5. helmikuuta 1860 – 4. kesäkuuta 1937) oli suutari Vissarion Džugašvilin aviovaimo ja diktaattori Josif Stalinin äiti.


title: Jekaterina Geladze

text: Geladze syntyi Gorissa ortodoksisille vanhemmille. Vaikka perhe oli köyhä ja isä Glakh kuoli nuorena, Ekaterinasta tuli luku- ja kirjoitustaitoinen nainen. Hän meni naimisiin V. Džugašvilin kanssa vuonna 1874.


title: Jekaterina Geladze

text: Ekaterina Geladzen ja Vissarion Džugašvilin kaksi ensimmäistä lasta, Mihail ja Georgi kuolivat pian synnyttyään. Kolmas ja viimeinen poika, Josif Stalin, syntyi 6. joulukuuta 1878. ”Sosoksi” kutsuttu Josif kasvoi perheväkivallan keskellä. Isällä oli alkoholiongelma, ja hän löi sekä vaimoaan että poikaansa. Isä kuitenkin jätti perheen, ennen kuin Josif oli ehtinyt täyttää kymmentäkään vuotta.


title: Jekaterina Geladze

text: Isän lähdettyä Geladze joutui elättämään poikansa itse. Äiti toivoi pojastaan pappia.


title: Jekaterina Geladze

text: Kun Stalin sai Neuvostoliitossa johtavan aseman, hän antoi äidilleen asuinpaikan kaukasuslaisesta palatsista, jota oli aiemmin käyttänyt tsaarin varakuningas. Geladze kirjoitti huoneestaan useita kirjeitä georgiaksi - hän ei koskaan oppinut venäjää kunnolla. Äidin tiedetään tavanneen poikansa ainakin vuonna 1935, jolloin hän oli tiettävästi jo huonossa kunnossa. Geladze kuoli vuonna 1937.


title: Helmut Schön

text: Helmut Schön (15. syyskuuta 1915 Dresden, Saksi, Saksa – 23. helmikuuta 1996 Wiesbaden, Hessen, Saksa) oli saksalainen jalkapalloilija ja valmentaja.


title: Helmut Schön

text: Schön oli naimisissa Annelies Schönin kanssa ja heille syntyi 1944 poika Stephan, joka on fyysikko. Schön kuoli vuonna 1996 sairastaen Alzheimerin tautia.


title: Helmut Schön

text: Pelaajaurallaan Schön voitti Saksan mestaruuden 1943 ja 1944 sekä Saksan Cupin 1940 ja 1941 Dresdner SC:ssä. Vuonna 1950 hän oli SG Friedrichstadin kanssa DDR:n pääsarjan loppuottelussa, mutta Schönin joukkue hävisi mestaruuden. Saksan maajoukkueessa Schön debytoi MM-karsinnoissa Ruotsia vastaan 21. marraskuuta 1931 ja teki heti kaksi maalia. Hän pelasi vuosina 1937–1941 16 maaottelua tehden niissä 17 maalia. Schönillä on Gerd Müllerin jälkeen toiseksi paras keskimääräinen maalimäärä ottelua kohden (1,06).


title: Helmut Schön

text: Schön on valmentajana tunnetumpi, erityisesti Saksan maajoukkueen valmentamisesta. Hän aloitti valmennusuransa pelaajavalmentajana ja 1951 siirtyi Hertha Berliinin valmentajaksi. Hän opiskeli liikunnanopettajaksi Kölnissä valmentaen SV Wiesbadenia. 1952–1956 hän valmensi Saarlandin maajoukkuetta, josta tuli 1956 osa Saksan maajoukkuetta. 1956 Schön siirtyi Sepp Herbergerin apulaisvalmentajaksi.


title: Helmut Schön

text: 1964 Schönistä tuli Saksan maajoukkueen päävalmentaja. Schönin johdolla Saksan maajoukkue saavutti menestystä viisissä arvokisoissa vuosina 1964–1976. MM-kilpailuissa 1966 Schönin valmentama Saksa hävisi finaalissa isäntämaa Englannille sijoittuen hopealle. Seuraava MM-turnaus Meksikossa 1970 päättyi pronssimitaleille. Kirkkain kruunu tuli kotikisoissa 1974 Saksan napattua maailmanmestaruuden.


title: Helmut Schön

text: EM-kisoissa Saksa voitti Schönin johdolla mestaruuden 1972 ja tuli toiseksi 1976. Schön on menestynein Saksan maajoukkuevalmentaja, hänen johdollaan Saksa pelasi 139 maaottelua voittaen niistä 87, pelaten 30 kertaa tasan ja häviten ainoastaan 22 ottelussa. Schönin viimeiseksi turnaukseksi maajoukkuevalmentajana jäi vuoden 1978 MM-lopputurnaus. Saksa pääsi kisoissa alkulohkostaan jatkoon, muttei edennyt mitalipeleihin. Kisojen jälkeen Schön jätti tehtävänsä pitkäaikaiselle apuvalmentajalleen Jupp Derwallille.


title: John Carew Eccles

text: Sir John Carew Eccles (27. tammikuuta 1903 – 2. toukokuuta 1997) oli australialainen lääkäri, joka palkittiin lääketieteen Nobelin palkinnolla synapseja koskevista tutkimuksistaan vuonna 1963 yhdessä Andrew Fielding Huxleyn ja Alan Lloyd Hodgkinin kanssa.


title: John Carew Eccles

text: Eccles selvitti välittäjäaineiden roolin synapsien toiminnassa yhdessä Bernard Katzin ja Stephen Kufflerin kanssa, 1940-luvulle asti oli kiistelty siitä, onko hermosolujen välinen viestintä sähköistä vai kemiallista toimintaa.


title: John Carew Eccles

text: Eccles työskenteli ensin Australiassa ja Uudessa Seelannissa. 1966 hän siirtyi Yhdysvaltoihin, ensin Chicagoon ja vuonna 1968 Buffaloon. Eläkkeelle jäätyään Eccles muutti Sveitsiin ja kirjoitti mielenfilosofiasta.


title: Eero Palviainen

text: Eero Palviainen on suomalainen luuttusolisti ja soitinrakentaja. Hän aloitti luutunsoiton opiskelun Turun konservatoriossa. Sibelius-akatemian ensimmäisenä solistilinjan luutunsoittajana Palviainen opiskeli Leif Karlsonin johdolla. Diplominsa hän suoritti 1992 Baselissa; hänen opettajansa siellä Schola Cantorumissa oli Hopkinson Smith. Palviaisen oeuvre ulottuu renessanssimusiikista myöhäisbarokkiin.


title: Eero Palviainen

text: Palviainen on Battalian perustajajäsen. Muita yhtyeitä, joissa hän soittaa, ovat ranskalainen L'Arpeggiata, puolalainen Arte suonatore Posnan, Kuudennen kerroksen orkesteri sekä Helsingin barokkiorkesteri. Vierailuja hän on tehnyt muun muassa yhtyeissä Avanti!, the Harp Consort, Freiburger Barock Orchester ja La Fenice. Hän on myös tehnyt useita soolonauhoituksia Yleisradiolle.


title: Eero Palviainen

text: Battalian ensilevy sai vuoden 1998 Janne-palkinnon.


title: Eero Palviainen

text: Eero Palviainen on hyvin haluttu soitinrakentaja. Hän onnistui muun muassa ostamaan materiaalikseen osan 1500-luvulla rakennetun keskieurooppalaisen talon seinää.


title: Trance (EP)

text: Trance (1998) on australialaisen gootti/doom metal -yhtye Virgin Blackin EP. "Trance" julkaistiin alun perin omakustanteena, mutta myöhemmin debyyttialbumin "Sombre Romantic" (2001) kanssa sen tuplalevyversion lisälevynä. EP:n kappalemateriaali on ambient-henkisempää verrattuna muuhun yhtyeen tuotantoon.


title: André Tanneberger

text: André Oliver Tanneberger (s. 26. helmikuuta 1973 Freiberg, Itä-Saksa), tunnetaan myös nimellä ATB, on saksalainen DJ, säveltäjä ja tuottaja. "DJ Magazine" lehti on sijoittanut hänet maailman parhaiden tiskijukkien joukkoon. Hän on saanut sijat #11 vuonna 2009 #15 vuosina 2010 ja 2011. Vuonna 2011 hänet rankattiin sijalle 1 "The DJ List"in toimesta. Hänen tunnetuin kappale on vuoden 1999 single "9 PM (Till I Come)".


title: André Tanneberger

text: Ennen sooloruaansa André oli osa Sequential One Dance kokoonpanoa, johon kuului Andrén ohella Ulrich Poppelbaum, Woody van Eyden ja Morpha. Sequential One toimi vuodesta 1993 vuoteen 1999. Sequential One julkaisi kaksi albumia nimeltään Dance ja Energy. Lisäksi André julkaisi vuonna 1999 kokoelma albumin nimeltä Decades johon sisältyi uusi ja viimeiseksi jäänyt single nimeltä Angels.


title: André Tanneberger

text:
André aloitti sooloprojektinsa ATB vuonna 1998 ja hänen menestynein kappaleensa ATB:nä on "9 PM (Till I Come)" albumilta "Movin' Melodies" (1998), joka menestyi Isossa-Britanniassa kesällä 1999. Kappale sisältää tunnetun kitarariffin, jonka hän löysi sattumalta ja siitä tuli hänen ensimmäisten kappaleidensa tunnusmerkki.
Vaikka hän julkisti enää vain muutaman singlen "Movin' Melodies" levyltä Isossa-Britanniassa ("Don't Stop" ja "Killer"), ATB:n suosio alkoi keskittyä eri puolille Eurooppaa, jossa hän myöhemmin menestyi muun muassa singleillä "Ecstacy", "I Don't Wanna Stop" ja "You're Not Alone". Hänen myöhemmpi tyyli sisältää enemmän laulua sekä pianoa.


title: André Tanneberger

text: Vuonna 2000 ATB julkaisi toisen albuminsa "Two Worlds", jonka suurimpia hittejä ovat "The Summer", "The Fields of Love (featuring York)" ja "Let You Go". "Two Worlds" sisältää kaksi CD:tä (The World of Movement ja The Relaxing World), jotka edustavat eri musiikkityyliä ja mielialaa. Albumi sisältää kaksi kappaletta ("Love Will Find You" ja "Feel You Like a River"), joissa vokalistina toimii Heather Nova.


title: André Tanneberger

text: Seuraava albumi "Dedicated" ilmestyi vuonna 2002. Albumi sisältää kaksi hittiä "Hold you" ja You`re not Alone", joka oli omistettu Syyskuun 11. päivän uhreille.


title: André Tanneberger

text: "Dedicated" albumia seurasi seuraavana vuonna "Addicted to Music", joka sisältää muun muassa hitit "I Don`t Wanna Stop" ja "Long Way Home". Vuonna 2003 ATB julkaisi myös samaa nimeä kantavan DVD:n jolta löytyy kaikki ATB:n siihenastiset videot, dokumentti Yhdysvaltain kiertueelta ja valokuvia.


title: André Tanneberger

text: Viides Albumi "No Silence" ilmestyi kesällä 2004 ja sisälsi singlet "Ecstasy" ja "Marrakech", joista jälkimmäinen oli "Mindhunters"-elokuvan soundtrackilla. "Ecstacy" on yksi ATB:n suosituimmista kappaleista, joka soi usein vielä 2010-luvullakin yökerhoissa ja radioissa.


title: André Tanneberger

text: Vuonna 2005 ATB julkaisi "Seven Years" kokoelma-albumin sisältäen suurimmat hittinsä kuten "9pm (Till I Come)", "Ecstacy", "The Summer", "Let U Go", "Hold You", "Long Way Home" ja "I Don't Wanna Stop", sekä kuusi uutta kappaletta "Humanity", "Let U Go (2005 Reworked)", "Believe in Me", "Trilogie, Pt. 2", "Take Me Over" ja "Far Beyond". Kokoelma-albumin Limited edition versio sisälsi myös DVD:n, jolta löytyi muun muassa ATB:n kaikki siihenastiset musiikkivideot.


title: André Tanneberger

text: Heinäkuun 7. päivä vuonna 2005 André Oliver Tanneberger meni naimisiin pitkäaikaisen tyttöystävänsä Annan kanssa.


title: André Tanneberger

text: Seuraava albumi "Trilogy" julkaistiin keväällä 2007. Single "Justify" oli julkaistu jo ATB:n "The DJ 4 in the Mix" kokoelma levyllä. "Renegade" single julkaistiin hieman ennen albumin julkaisua, tällä kappaleella lauloi Heather Nova, joka tuli tutuksi ATB faneille jo vuoden 2000 "Two Worlds" albumilla. Kolmas single "Feel Alive" julkaistiin saman vuoden heinäkuussa.


title: André Tanneberger

text: Trance.nu:n haastattelussa 11. Toukokuuta 2007 ATB kertoi pitävänsä "Don't Stop!" kappaletta "Movin' Melodies"(1998) albumilta hänen huonoimpana kappaleena, koska se oli liian samanlainen hittibiisi "9pm (Till I Come)":n kanssa.


title: André Tanneberger

text: Seitsemäs albumi "Future Memories" ilmestyi toukokuussa 2009. Albumilta julkaistiin singlet "Behind" ja "What About Us"


title: André Tanneberger

text: Huhtikuussa 2011 ATB julkaisi albumin "Distant Earth", jota seurasi syksyllä "Distant Earth remixed". Albumin suurimpia hittejä ovat "Apollo Road (feat. "Dash Berlin")", "Move On", "Twisted Love", "Gold" ja "Killing Me Inside".


title: André Tanneberger

text: ATB:n suosio on jatkunut vakaana vuosien läpi ja vuonna 2011 The DJ List valitsi ATB:n maailman parhaaksi DJ:si. ATB:n uusin albumi nimeltä "" ilmestyi tammikuussa 2014. ATB:llä on erittäin laaja fanikanta ja ATB:n keikat ovat jatkuvasti loppuunmyytyjä ympäri maailman. Fanien uskollisuudesta hyvänä esimerkkinä toimii uuden Contact albumin julkaisu. Contact albumista julkaistiin ennakkoon Deluxe versio (2000 kpl erä), joka sisälsi 3 CD:tä, fanituotteita ja Andrén nimikirjoituksella varustettuja kortteja ja joka loppuunmyytiin hetkessä vaikkei albumista oltu vielä julkaistu edes ensimmäistä singleä.


title: Oskari Korpikari

text: Oskari Korpikari (s. 5. huhtikuuta 1984 Oulu) on suomalainen entinen jääkiekkopuolustaja. Varsin isokokoinen Korpikari oli pelityyliltään peruspuolustaja. Hän pelasi uransa kahtena viimeisenä kautenaan KHL-joukkue Jokereissa tehden yhteensä 39 runkosarjaottelussa tehot 4+5=9 ja keräten 26 jäähyminuuttia sekä yhdeksässä playoff-ottelussa tehot 1+1=2 ja keräten kahdeksan jäähyminuuttia. SM-liigassa Korpikari pelasi yhteensä 506 runkosarjaottelua tehopistein 24+57=81 ja keräten 446 jäähyminuuttia sekä 104 playoff-ottelua tehopistein 4+14=18 ja keräten 64 jäähyminuuttia. Hän voitti Oulun Kärpissä neljä Suomenmestaruutta.


title: Oskari Korpikari

text: Korpikarin kasvattajaseura oli Kempeleen Kiekko-Ketut (myöhemmin Laser HT). Hän pelasi kuitenkin myöhemmät juniorivuotensa Oulun Kärpissä. Korpikari debytoi SM-liigassa joulukuussa 2002 kaudella 2002–2003, jolloin hän sai tililleen 23 ottelua ja antoi niissä yhden syöttöpisteen. Korpikari teki tammikuussa 2003 kolmivuotisen jatkosopimuksen Kärppien kanssa. Hän voitti keväällä 2003 SM-hopeaa.


title: Oskari Korpikari

text: Kesällä Montréal Canadiens varasi Korpikarin seitsemännellä kierroksella 217. pelaajana. Kaudella 2003–2004 Korpikari pelasi 35 ottelua runkosarjassa sekä seitsemän pudotuspeleissä. Keväällä 2004 mestaruuteen päättynyttä kautta lyhensi muun muassa alle 20-vuotiaiden MM-kilpailuissa tullut olkapäävamma. Korpikarin turnaus päättyi kolmeen otteluun. Kaudella 2004–2005 hän pelasi kauden aikana vain 21 ottelua ilman tehopisteitä. Yksi syy vähempään peliaikaan oli , joka toi muun muassa Janne Niinimaan ja Josef Boumediennen SM-liigaan. Osan kaudesta A-nuoriakin vahvistanut Korpikari voitti uransa toisen Suomen mestaruuden keväällä 2005.


title: Oskari Korpikari

text: Toukokuussa 2005 Korpikari teki kaksivuotisen jatkosopimuksen Kärppien kanssa. Kausi 2005–2006 oli hänelle ensimmäinen kokonainen kausi SM-liigassa. Korpikari pelasi kaikki runkosarjan 56 ottelua ja teki niissä tehot 1+1=2. Hän teki uransa ensimmäisen liigamaaliin 27. joulukuuta 2005 Jokereita vastaan. Korpikari teki ensimmäisen liigamaalinsa vasta uransa 112. ottelussaan. Hän oli ennen osumaansa maalittomien otteluiden tilastossa sijalla 3. Korpikari voitti keväällä 2006 SM-pronssia. Kausi 2006–2007 hänellä päättyi taas mestaruuteen. Korpikari teki kauden jälkeen kaksivuotisen jatkosopimuksen.


title: Oskari Korpikari

text: Korpikarin kausi 2007–2008 jäi vain 39 runkosarjaottelun mittaiseksi. Häntä vaivasi kauden aikana useat loukkaantumiset, joista pahin oli lokakuussa 2007 tullut leukavamma. Korpikari ei pelannut pudotuspeleissä, mutta hän kuitenkin voitti keväällä 2008 jo uransa neljännen Suomen mestaruuden. Korpikari teki jälleen kahden vuoden jatkosopimuksen keväällä 2008.


title: Oskari Korpikari

text: Korpikari aloitti kauden 2008–2009 Kärppien varakapteenina. Jälleen rikkonaisen kauden pelannut Korpikari voitti keväällä 2009 SM-hopeaa. Ennen kautta 2009–2010, harjoituskaudella 2009 Korpikari loukkasi Kärppien toisessa harjoitusottelussa polvensa. Toivuttuaan leikkauksesta hän aloitti kautensa Mestis-joukkue Kajaanin Hokissa pelaamalla yhden ottelun lainalla.


title: Oskari Korpikari

text: Kaudeksi 2010–2011 Korpikari siirtyi kaksivuotisella sopimuksella Espoo Bluesiin. Hän teki SM-liigan yhden kauden piste-ennätyksensä tehoilla 3+10=13. Korpikari voitti SM-hopeaa keväällä 2011. Kaudella 2011–2012 hän nousi joukkueen varakapteeniksi ja ylsi uudelleen yhden kauden piste-ennätykseensä tehoilla 1+12=13. Kaudeksi 2012–2013 Korpikari siirtyi kaksivuotisella sopimuksella Pelicansiin. Lokakuussa 2012 hän joutui kuukaudeksi sivuun alavartalovamman vuoksi.


title: Oskari Korpikari

text: Kaudeksi 2014–2015 Korpikari siirtyi Jokereihin pelaamaan KHL:ää. Kaudella 2015–2016 hän ehti pelata vain 11 ottelua, kunnes hän joutui sivuun lokakuussa 2015. Tammikuussa 2016 Korpikari päätti lopettaa pelaajauransa sydänperäisen vaivan vuoksi.